Magdeburgeko katedrala - Wikipedia, entziklopedia askea.\nMagdeburgeko katedrala gauez Irudi gehiago\nMagdeburgeko katedrala (alemanez: Magdeburger Dom), ofizialki Santa Katalina eta San Maurizioren katedrala (Dom zu Magdeburg St. Mauritius und Katharina), Alemaniako katedral gotiko zaharrena da. Magdeburg hirian dago eta Alemania erdialdeko katedral luterano garrantzitsuena da.\nAurrez 937 urteko San Maurizio abade-etxe beneditarra zegoen tokian eraiki zen katedrala. Magdeburgen bizi zen Oto I.a enperadoreak finantziatua izan zen. Bertan koroatu zuten Germaniako Erromatar Inperio Santuko enperadore eta bertan hilobiratua izan zen 977an. Katedralaren aurrean enperadoreen jauregia (Kaiserpfalz) eraiki zen.\nMagdeburg hiriak su hartu zuen 1207an eta katedral berria eraikitzen hasi ziren 1209an. Enperadoreen jauregiaren hondakinetako harriak ere erabili zituzten eraikin handiagoa egin ahal izateko. Hiru mende behar izan zituzten katedral berria egiteko, 1520an sagaratu baitzen.\nMartin Lutherren idatziei jarraiki, 1524ean Magdeburgeko elizek luteranismoa hartu zuten eta Magdeburg protestantismoaren gotorleku bihurtu zen. Katedralak ordea katoliko izaten jarraitu zuen 1567an apezpikua aldatu zuten arte. Hogeita Hamar Urteko Gerran Tillyko kondeak harpilatu zuen hiria eta katedrala ere bai. Napoleondar Gerretan frantziarrek hiria okupatu zuten 1806 eta 1814 artean eta katedrala biltegi eta zaldi zein ardien korta gisa erabili zuten. Prusiak eskuratzean Frederiko Gillen III.a Prusiakoak kalteen konponketa finantziatu zuen eta 1834ean berriz ere katedral gisa erabiltzen hasi ziren.\nBigarren Mundu Gerran bonbaketetan suntsitua izan zen eta berriz berreraiki beharra izan zen. 1955ean ireki zen.\nMagdeburgeko katedralak 120 metrotako luzera du eta teilatuak 32 metrotako altuera. Dorreak aldiz handiak dira, 100 metrotako garaiera baitute. Honek Alemaniako katedral altuenetakoa bihurtzen du.\nBereziki aipatzekoak dira koroko aulkiak eta katedralaren marmolezko eta porfirozko zutabeak.\nOrriaren azken aldaketa: 19 maiatza 2021, 08:30.


Tourseko San Martin Eliza - Lesakako Udala\nNafarroako Monumentuen Katalogoaren arabera, Nafarroako elizarik monumentalenetarikoa da Lesakakoa, eta katedralen antzeko dimentsioak ditu barnealdean.\nMuino-gainetik, herri osoa hartzen du bere menpe, habearte horizontalaren bitartez, eta azpian duen dorretxearekin kontrastea egiten du.\nXVI. XVII. eta XVIII. mendeetan egindako lanen emaitza da gaur egun ezagutzen dugun eraikina. Hasieran (1561eko maiatzaren 6a), lehenagotik omen zegoen eraikina -gaur egun desagertu dena- handitzea zen asmoa, aldare nagusiaren aldea eta transeptua eginez. 1632an, eraikina berriz eraikitzeko beharraz jabetu ziren.\nHiru mendetan zehar egina izan arren, batasuna du elizak, bai kanpoaldean bai barnealdean. Errate baterako, izar-itxurako ganga gotikoa dago eliza osoan.\nTranseptuaren bi sarreretako batean, menditik hurbilen dagoenean, jatorrizko sarrera nagusiari dagozkion erliebe-lanak ikusten ahal dira; jatorrizko bekatua irudikatzen dute.\nBarnealdean, aldare nagusiko erretaula nabarmentzen da, Tomas Jauregik egina; rococo estiloko zenbait eskulturaz apaindu zuen. Juan de Barrenechea y Agirre lesakarrak ordaindu zituen erretaula eta elizako bertze elementuak; Guatemalatik bidali zituen hark lan horiek.\nBertzalde, organo erromantiko garrantzitsu bat ere badu elizak, “Manuel Roqués y hermano” delako batek Zaragozan eraikia (1891) eta Amezua etxeak eraberritua (1950). Kalitate bikaineko hodia du, eta Lesakako elizan akustikarik onena izatea ahalbidetzen du horrek.\nOrgano hau, bost erretaulak eta bertze pieza batzuk Interes Kulturaleako Ondarea izendatuak daude. Horretaz gain, Juan de Barrenetxek Guatemalatik bidalitako zilargintza multzo ederra kontserbatzen du, baita artelan zahar batzuk ere.\nBisitaria Nafarroako erlijio-monumendu nabarmenetako batera ailegatu da. Kokapena bera, Lesakako baserria menderatuz, pribilegiatua da. Bere aurkikuntzak, igoera arin baten ondoren, mirestuak eta pozik uzten gaitu. Aipatzekoak eliza hau eraiki ahal izateko lagundu zuten belaunaldi guziak eta urteetan zehar pareta hauen barruan fedea sendotzen joan diren guziak.\nEliza honen eraikuntza arazo tekniko eta ekonomikoengatik urteetan luzatu zen. Lanak 1561. urtean hasi eta 1737. urterarte luzatu zirela jasota geratu da, dorrea eta aurrealdea urte honetan bukatzen zirelarik. Arkupean bukaerako urtea irakur daiteke. Prozesu luze hau dela eta hainbat harginek parte hartu zuten elizaren eraikuntzan. XVI. Mendeko Juan de Butano eta XVIII. mendeko Andres Zabala aipatu daitezke. Elizaren neurriak sekulakoak dira, 29 m luze, 13,20 m zabal, eta altuera 24 m.\nBi arte-unek finkatzen dute arkitektura hau. Barruan beranduko gotikoa da nagusi eta dorrea eta portadari esker kanpoan barrokoa gailentzen da. Kanpandorreak gordetzen du aberastasun guzia. Bertan lau harrizko eskultura, Karmengo Amarena, Rosario, Santa Barbara eta Santa Agedarenak. Portadaren dotoretasuna landare-gaiak, aingeruak eta gai-arkitektonikoak osatzen dute, San Martin, Tourseko apezpikua, elizaren titularraren irudia nagusitzen delarik. Gainerako kanpokaldean, -XVI. Mendekoa-, soiltasuna da nagusi, hargintza lan ederrak eta neurriak nabarmenduz. Elizak beste bi portada ditu, gustu errenazentistakoak. Barrura sartzerakoan leku sakratu batean sartzen gara, Gure Aitaren etxera, hainbat belaunaldin eskuzabaltasunak era berexiaz dotoretu duena. XVI mendean gangak eraiki ziren, trabadura aberatsa eta nerbioetan oroigarri gotikoak erabiliz. XVIII mendeko barrokoak erretaulu eta egurrezko eskulturentzako marko ederrak utzi ditu. Erretaulu nagusia, Rosario eta Soledadekoa, 1748. Juan de Barreneche Jaunak, Lesakarra bainan Guatemalan bizi zenak eginiko dohaitza bati esker egin ziren. Egurra bezala intxaurrondoak eta gaztainondo pinuak erabili ziren. Tomas de Jáuregui gipuzkoarra izan zen arretaulu nagusiaren egilea. 1751 eta 1757 urte artean egin zuen, eskulturak bertze artista batek egiten zituen bitartean. Enkarguaren garantziaz jabetzeko prezio batzuk gogoratu behar dira. Erretaulu nagusia 4.000 peso truke kontratatu zen, alboak 13.000 erreal inguruan tasatu ziren eta urreztaketa nagusia 3.000 peso truke egin zen. Luis Salvador de Carmona, madrilgo eskultoreak, Inmaculadagatik 160 peso kobratu zituen.\nSanta Katalina erretaula (bertan San Francisco Javier eta San Fermin, Nafarroako zaindariak irudikatzen dira,) eta gurutzatuarena 1786. geroztik Rococó garaiko fintasunarekin landuak, burualdea eta gurutzadura aberasten lagundu dute.\nErretaulen dotoretasuna garratzia bada, benetazko kalidadeko apaingarri eta eskultura landuak ez dira gutxiago. Erretauku nagusian Inmaculadaren irudi delikatuan geldialdi bat aginen dugu. San Martinen irudia bere tamaina, osaketa eta arpegiaren espresibitatearengatik gailentzen da. Gainerako eskultura, bai erretaulukoa eta alboetakoa, nafarroako barroko lan intersgarrienetakoa osatzen dute.\nTOURSEKO SAN MARTINEN BIZITZA\nHungria jaio zen 316. urtean. Bere gurasoak paganoak ziren, ez kristauak. Erromatar inperioko soladado egiten da 15 urtekin. Soldado zelarik, Frantzian, Kristau doctrina ezagutu eta bataiatzeko prestatzen da. Amiensen, negu hotzean, eskaleari emateko bere kapa zatitzen du.\n18 urtekin bataiatzen da. Etxera bueltatu eta amari kristau fedea erakusten dio. Ama ere bataiatzen da. Otoitz eginez, Jesusen ebangelioa zabalduz eta lagunduz bizitzen da. Zintzoa denez apezpikua egiten dute. Bizi guzia besteei lagundu ondoren 397. urtean hiltzen da eta egin duen guziagatik, Santua izendatzen dute. Tourseko apezpikua izan zenez, estatua eta kuadroetan mitra, apezpikuen txanoa eta makuloa, bastoiarekin irudikatzen da. Zaldi gainean, eta eskalearentzat kapa zatitzen ere irudikatzen da.\nLesakako erdigunearen eraberritze planaren 2. fasearen hasiera\n2021eko plantilla organikoaren aldaketa – Kontuhartzailea-diruzaintza plaza\nBidasoako bide berdean obrak\nBandoa – Lur-eremu komunal baten esleipena aziendarekin aprobetxatzeko\nUdaleko Zerbitzu anitzetako langilearen (Mendizaina) lanpostu huts bat lekualdatze-lehiaketa bidez betzeko deialdia


San Jordi eguna ospatu dute gaur Kanpanzarren - Debagoiena - Goiena.eus\nSan Jordi eguna ospatu dute gaur Kanpanzarren\nMirian Biteri 2010-04-18 23:18\nSan Jordi eguna ospatzeko egun paregabea izan dute gaur Euskal Herrian bizi diren katalanek. Kanpanzarren zuten hitzordua. Aurten, 38 lagun inguru elkartu dira.\n12:30ean zuten hitzordua egina Kanpanzarren. Apurka Euskal Herri osotik iritsitako 38 lagun biltzen joan ziren topaketan; aurten, lehen aldiz, gainera, 90 urte betetzear dituen eta Debagoienean 60 urte inguru bizitzen daramatzan Rafel izan zen. Bergaran bizi da bera.\nBazkaltzeko ordua iristen zen bitartean, eguzkipean, azken urteko gorabeheren berri izan zuten ezagutzen zirenek; topaketan lehen aldiz parte hartu zutenek elkar ezagutzeko aukera ere izan zuten. Jarraian, Sara merenderuen izan zuten bazkaria. Arratsaldean, Kataluniaren independentzia aldarrikatzen duen banderak zintzilikatu zituzten ingurune horretan.\nDatorren urtean aldaketak\nTopaketaren gaineko oso balorazio positiboa egin digu Josu Tornay antolatzaileak. Nabarmendu du sendotzen doan ekimena dela hori, Euskal Herri osotik iritsitako gero eta jende gehiagok parte hartzen dutelako. Aipatu du, gainera, dagoeneko hasi direla datorren urteko topaketan pentsatzen, eta, horren harira, aldaketak egongo direla iragarri du.


Parley - KDE aplikazioak\nParley hiztegi trebatzaile bat da. Zure hiztegia buruz ikasten laguntzen dizu, atzerriko hizkuntza bat ikasten ari zarenean adibidez. Hizkuntzen berariazko ezaugarri asko ditu, baina ikasteko beste zeregin batzuetarako ere erabil daiteke. Ikastea optimizatzen duen errepikapen tartekatu metodoa erabiltzen du. Hiztegi bildumak zama-jaitsi daitezke «Berrikuntzak eskuratu» erabiliz edo sortu barnean duen editorearekin.\nLetrak nahasita (hitz bateko letrak ordenatu)\nHizkuntza berariazko trebakuntzak: artikulua, konparazio-inprimakiak, aditz-jokoak, sinonimoak/antonimoak/parafrasiak


Benito Lertxundiren doinuak Ganbara Txikik eskainiko duen Bazkide Kontzertuan — Berbia\nBenito Lertxundiren doinuak Ganbara Txikik eskainiko duen Bazkide Kontzertuan\nMaiatzaren 15ean izango den emanaldirako sarrerak eskuragarri daude Txokolateixian\nGanbara Kantu Eskolak, 2014an Kultura elkarrekin egitasmoa abian jarri zuenetik, bazkideei eskainitako kontzertu berezia egin da urtero. Aurten, Ganbara Txiki Abesbatzako kideek Benito Lertxundiren doinu klasikoak kantatuko dituzte. Ganbara Txiki Abesbatzak ganbara orkestra baten laguntza izango du Bazkideen Kontzertuan. Guztira, 50en bat lagun arituko dira. aipagarria da gainera, abesti askotan bakarlariak arituko direla.\nKultura elkarrekin Ganbararen proiektua sendotzeko asmoz sortu zen ekimen berezia da eta helburua, finantzazio pribatua lortzea. Gaur egun, 92 bazkide dituzte, horietatik 23 azken urtean egin direnak, eta asmoa, 2020rako 150era iristea da. Oñatiko Udala eta ULMA ohorezko bazkide dira. Bazkideen laguntza eta babes hori eskertuz, eurei zuzendutako kontzertua egiten dute urtero Ganbarako taldeek. Aurtengoa, maiatzaren 15ean izango da, 19:00etan, Mikel Goiaingeruaren Parrokian. Hala ere ez da bazkideentzako bakarrik izango, gainontzeko herritar eta zaletuek ere bertaratzeko aukera izango dute. Horregatik, gaurtik aurrera jada, sarrerak salgai jarri dituzte Txokolateixian. Salneurria, 8 €.\nEgitasmoa aurkezteko eman den prentsaurrekoan, urteko balantzea ere egin dute Aitor Biain eta Oihana Diazek, Ganbara Kantu Eskolako ordezkariek, balantze positiboa. Ganbara Abesbatzak, hamar kontzertu egin zituen iaz, eta beste zazpi ekintza ezberdinetan parte hartu zuen; nazioarteko lehiaketa batean hiru sari irabazi zituen. 2016rako, berriz, bederatzi ekitaldi egin edo lotu ditu dagoeneko eta udazkenean Burgosko lehiaketan parte hartuko du. Ganbara Txikik bestalde, hamar kontzertu eman zituen iaz eta Altxorraren uhartea ikuskizunaren DVDa grabatu zuen. Aurten jada Argiaren Hotsa eta Arratoiak ikuskizunak eginda eta Pinotxo lan berria prestatzen ari dira.


EAJ-PNV: EAJ-PNVk Senatua eta Gobernuaren Ordezkaritzak kentzea proposatu du Estatuaren egitura "arintzeko"\nEAJ-PNVk Senatua eta Gobernuaren Ordezkaritzak kentzea proposatu du Estatuaren egitura "arintzeko"\nOraingo egoera ekonomiko konplikatua eta doikuntza eta murrizketa planaren ondorioak aztertzeko gaur Sabin Etxean burutu den bileraren ondoren, EAJren EBBren presidente eta Lehendakari izateko EAJren hautagai den I�igo Urkulluk azaldu duenez, �Euskadin dagoen egoera ez da Espainiar Estatuan dagoen berbera. Euzko Alderdi Jeltzaleak gure sistema politiko-ekonomikoak Estatuarekiko harremanean duen aldebikotasuna aldarrikatzen du. Zentralismo politiko eta instituzionalerako egin nahi den itzulera onartezina salatu nahi dugu�. Bestalde, Urkulluk hurrengo eskakizuna egin du: “herri honen esparru instituzionala osatzen duten alderdikideei eskatzen diet beren soldata neurri batean murrizteko borondatezko konpromisoa hartzea”.\nGainez, azpimarratu duenez, “Euzko Alderdi Jeltzaleak salbuespen egoera honetan neurriak abian jartzeko prest dago. Batetik, Estatuari dagozkion neurriak, hala nola, Senatua kentzea, Gobernuaren Ordezkaritzak kentzea, Estatuko Segurtasun Indarrak Euskal Autonomi Erkidegoak bereganatu dituen eskumenetara egokitzea eta aurkeztu diren murrizketen arabera, Armada, Barne Ministerioa eta Errege Etxearen aurrekontua murriztea”.\nEuskal Autonomi Erkidegoaren esparrua, buruzagi abertzaleak ondorengo proposamen hauek egin ditu: “Zorpetzeko eragiketa berriak berehala amaitzea, nork bere burua zuritzeko eta goratzeko publizitate gastu politika berehala amaitzea eta Kontzertu Ekonomikoaren Batzorde Mistoa berehala deitzea”.\nBukatzeko, bizkortze ekonomikorako Funtsa sortzeko proposamena ere egin du “barneko kontsumoa biziberritzeko jarduerak martxan jarriz eta enpresen aktibo zirkulatzaileari laguntzeko programa bizkortuz”.\nGai bereko artikuloak\nOrtuzar: �Alderdiak ados agertu dira Lehendakariak aurkeztu duen egutegiarekin" Prentsa oharra\nEsteban: �Gardentasun legeak zalantza ugari sortarazten ditu" 146 orrialdetik 1.a


armen ahoskatzea: nola ahoskatu arm Ingelesa, Alemana, Suediera, Daniera, Afrikaans, Nederlandera, Norvegiera, Bretainiera, Irlandako gaelera, Behe-aleman, Estonieran\nNola ahoskatu arm\narmen ahoskatzea hemen Ingelesa [en]\narmn ahoskera Ahoskatu duenak: luvrocket (Kanada, Emakumezkoa)\narmn ahoskera Ahoskatu duenak: bijoufaerie (Kanada, Emakumezkoa)\narmn ahoskera Ahoskatu duenak: EdwinWalker (Erresuma Batua, Gizonezkoa)\narmn ahoskera Ahoskatu duenak: Annaqaz (Erresuma Batua, Emakumezkoa)\narmn ahoskera Ahoskatu duenak: MichaelDS (Erresuma Batua, Gizonezkoa)\narmn ahoskera Ahoskatu duenak: eggypp (Erresuma Batua, Gizonezkoa)\narmn ahoskera Ahoskatu duenak: wkshimself (Estatu Batuak, Gizonezkoa)\narmn ahoskera Ahoskatu duenak: falconfling (Estatu Batuak, Gizonezkoa)\narmn ahoskera Ahoskatu duenak: griffeblanche (Estatu Batuak, Emakumezkoa)\narmn ahoskera Ahoskatu duenak: rdbedsole (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu arm Ingelesan\nPartekatu arm-ren ahoskera Ingelesan:\narm adibidea esaldi batean\nI have pain in my arm.n ahoskera Ahoskatu duenak: TastiestofCakes (Estatu Batuak, Emakumezkoa)\nAn item which costs an arm and a leg is one that is very expensiven ahoskera Ahoskatu duenak: shanefranknicholls (Australia, Gizonezkoa)\nThe first thing he does is invite the new girl out and then breaks her heart. Keep him at arm's length.n ahoskera Ahoskatu duenak: eolive (Erresuma Batua, Emakumezkoa)\ninletn ahoskera inlet [en]\nestuaryn ahoskera estuary [en]\nBayn ahoskera Bay [en]\nbrookn ahoskera brook [en]\ncreekn ahoskera creek [en]\nrivuletn ahoskera rivulet [en]\ntributaryn ahoskera tributary [en]\nrunn ahoskera run [en]\ncockn ahoskera cock [en]\noutfitn ahoskera outfit [en]\narmen ahoskatzea hemen Alemana [de]\narmn ahoskera Ahoskatu duenak: Thonatas (Alemania, Gizonezkoa)\narmn ahoskera Ahoskatu duenak: Bartleby (Alemania, Gizonezkoa)\narmn ahoskera Ahoskatu duenak: ReinerSelbstschuss (Alemania, Emakumezkoa)\nHobetu dezakezu? Zure ahoskatzea desberdina da? Ahoskatu arm Alemanan\nPartekatu arm-ren ahoskera Alemanan:\njemanden auf den Arm nehmenn ahoskera Ahoskatu duenak: WorldWideWording (Alemania, Gizonezkoa)\nauf den Arm nehmenn ahoskera Ahoskatu duenak: slin (Alemania, Gizonezkoa)\ndürftign ahoskera dürftig [de]\närmlichn ahoskera ärmlich [de]\nunterstützungsbedürftign ahoskera unterstützungsbedürftig [de]\nElendn ahoskera Elend [de]\nheruntergekommenn ahoskera heruntergekommen [de]\nhungerndn ahoskera hungernd [de]\nkläglichn ahoskera kläglich [de]\narmen ahoskatzea hemen Suediera [sv]\narmn ahoskera Ahoskatu duenak: kaminix (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu arm Suedieran\nPartekatu arm-ren ahoskera Suedieran:\narmen ahoskatzea hemen Daniera [da]\narmn ahoskera Ahoskatu duenak: olfine (Danimarka, Gizonezkoa)\nHobetu dezakezu? Zure ahoskatzea desberdina da? Ahoskatu arm Danieran\nPartekatu arm-ren ahoskera Danieran:\nHan havde ondt i venstre arm.n ahoskera Ahoskatu duenak: olfine (Danimarka, Gizonezkoa)\narmen ahoskatzea hemen Afrikaans [af]\narmn ahoskera Ahoskatu duenak: An2net (Hegoafrika, Emakumezkoa)\nHobetu dezakezu? Zure ahoskatzea desberdina da? Ahoskatu arm Afrikaansn\nPartekatu arm-ren ahoskera Afrikaansn:\narmen ahoskatzea hemen Nederlandera [nl]\narmn ahoskera Ahoskatu duenak: NannekeRoggeVO (Herbehereak, Emakumezkoa)\narmn ahoskera Ahoskatu duenak: MissTery (Belgika, Emakumezkoa)\narmn ahoskera Ahoskatu duenak: marohm (Espainia, Gizonezkoa)\narmn ahoskera Ahoskatu duenak: ReddPuke (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu arm Nederlanderan\nPartekatu arm-ren ahoskera Nederlanderan:\narmen ahoskatzea hemen Norvegiera [no]\narmn ahoskera Ahoskatu duenak: Kjetil (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu arm Norvegieran\nPartekatu arm-ren ahoskera Norvegieran:\narmen ahoskatzea hemen Bretainiera [br]\narmn ahoskera Ahoskatu duenak: mackinle (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu arm Bretainieran\nPartekatu arm-ren ahoskera Bretainieran:\narmen ahoskatzea hemen Irlandako gaelera [ga]\narmn ahoskera Ahoskatu duenak: BridEilis (Irlanda, Emakumezkoa)\nHobetu dezakezu? Zure ahoskatzea desberdina da? Ahoskatu arm Irlandako gaeleran\nPartekatu arm-ren ahoskera Irlandako gaeleran:\narmen ahoskatzea hemen Behe-aleman [nds]\nHobetu dezakezu? Zure ahoskatzea desberdina da? Ahoskatu arm Behe-alemann\nPartekatu arm-ren ahoskera Behe-alemann:\narmen ahoskatzea hemen Estoniera [et]\narmn ahoskera Ahoskatu duenak: allaraz (Finlandia, Gizonezkoa)\nHobetu dezakezu? Zure ahoskatzea desberdina da? Ahoskatu arm Estonieran\nPartekatu arm-ren ahoskera Estonieran:\narm oraindik ez dago ahoskatua:\nGrabatu arm arm [gv] Ba al dakizu arm ahoskatzen?\nGrabatu arm arm [nn] Ba al dakizu arm ahoskatzen?\nEskatu ahoskera berri bat Ahoskatzea hemen: Afrikaans Alemana Behe-aleman Bretainiera Daniera Estoniera Ingelesa Irlandako gaelera Manxera Nederlandera Norvegiera Nynorsk Suediera


Trantsizio energetiko “jasangarria” eskualdean? - - Aiaraldea.eus\nTrantsizio energetiko “jasangarria” eskualdean?\nJon Apodaka Saratxo 2022-01-19 18:20\nMendiak Aske taldeko irudiak alderatzen du Gorbeiako Gurutzea eraiki nahi dituzten errotekin./ Mendiak Aske\nEredu energetikoaren aldaketa (mugikortasun jasangarria, etxebizitzen birgaitzea, energia berriztagarrien hedapena edo autokontsumoa) errealitate bat da gaur egun, eta hurrengo urtetako erronka garrantzitsuenetarako bat izango da nahitaez. Europatik, Espainiatik edo Eusko Jaurlaritzatik bertatik, legeak egin edo egiten ari dira, eta planak aurkeztu dira berotegi-efektuko gasen emisioak murrizteko, energia berriztagarriak eta energia-eraginkortasuna sustatzeko.\nEusko Jaurlaritzak, Ekonomiaren Garapen, Jasangarritasun eta Ingurumen Sailaren bitartez, 305 milioi euro bideratuko ditu klima-neutraltasunaren bidean aurrera egiteko 2050erako; lurraldea hobeto egokitzea klima-aldaketaren ondorioetara; eta klima-ekintzaren eta trantsizio energetikoaren zeharkakotasuna politika guztietan bultzatzea finantzatzera.\nGure eskualdeari dagokionez, urte batzuk lehenago bezala, gaur egun ere proiektu energetikoen proposamenak ditugu, kasu honetan industriagune eolikoak berriro ere, sentsibilitate ekologiko handiko eremuetan ezarri nahi direnak, eta horrek gaitzespena eta aurkakotasun-mugimenduak sortu ditu azken hamarkadetan.\n1996an borroka bera\n1996 eta 1997 urteetan, Salbada Mendilerroaren Aldeko Plataformak, eskualdean garai hartan Araba, Burgos eta Bizkaia arteko mendi mugakidean planteatzen zen makroproiektu eolikoari buruzko eztabaida piztu zuen. 2009 eta 2011 urteen artean, Zanpazun, Jesurin eta Ganekogortan eraiki nahi zituzten zentral eolikoei buruzko sentsibilizazio-plataforma berriak gai honi buruzko eztabaida gizarteratu zuten eskualdean. Proiektu horiek zuzeneko eta zeharkako eragina zuten Amurrio, Zuia, Urduña, Orozko, Laudio, Okondo eta Arrankuadiaga-Zolloko udalerrietan.\nGarai hartan, herri plataforma hauen helburuak guztiz bete ziren. Alde batetik, lehentasunezkoa izan zen planteatzen ziren industrializazio berriek zekartzaten kalteez eta inpaktuez gizartea informatzea eta kontzientziatzea. Eztabaida gizarteratu egin zen, kalera aterata. Gizartea mobilizatu zen, proiektuengatik eragina zeukaten udalek landu behar izan zuten enpresak pribatuek, zein Aldundiak edo Eusko Jaurlaritzak eman zizkieten dokumentazioa eta izapideak. Administrazio-izapideen dokumentazioa xehetasunez aztertu zen, unibertsitatearekin, aholkularitzekin edo ingurumen-arloko elkarteekin lotutako hainbat teknikariren, irakasle eta ikasleren altruismoari esker. Proiektuen alegazioak, alternatibak eta konponbideak aurkeztu ziren.\nEnpresek ez zuten jarraitu. Zergatik? Ez dut uste soilik eskualdeko oposizioagatik izan zenik. Trantsizio energetikoaren estrategia gauetik goizera aldatu zen. Gero, urte batzuetan, energia berdeen lehentasuna alde batera geratu zen, eta administrazioak, haustura hidraulikoaren edo fracking-aren aldeko apustua egiten saiatu zen, eskisto-gasa deritzon ateratzeko aukera ematen duen teknika proposatuta. Planteamendu hori burbuila bat izan zen, herritarren kontrako erantzun handia jaso zuen, eta espero ziren erreserborioen errentagarritasunak eta ustiapen-kostu handiengatik, ez zuten aurrera egin.\nGeroztik, urte hauetan guztietan gauza asko aldatu dira, baina beste batzuk berdin jarraitzen dute. Alde batetik, errota eolikoen eraginkortasuna hobetu egin da. Adibidez, Jesurin-Larragorrin, gaur egun, lehengoekin alderatuz potentzia bikoitza baino gehiago duten errotak planteatzen dira. Era berean, eremu geografiko askotan, non duela bi hamarkada lehen errotak instalatu ziren, belaunaldi berrikoengatik aldatzen ari dira. Repowering moduan ezagutzen da operazio hau eta natura ingurune berriak ez antropizatzeko alternatiba bikaina izan daiteke, MW potentziaren gehikuntza nabarmena lortzen delako eta lehendik eraikitako instalazio gehienak erabili daitezkelako.\nEolikoak, nuklearra, auto elektrikoa...\nDeigarria da bi hamarkadatan Energia Eolikoaren Lurralde Plana ez dela berritu. Antza denez, 2023ko udaberritik aurrera, Energia Berriztagarrien Lurralde Plan Sektorialaren (EBLPS) barruan egingo dela eguneraketa, eta gogora ekarri behar da tresna hori nahitaezko dela zentral eolikoen eta solarren planifikazioan, modu ordenatuan non jarriko diren arautzeko.\nGai hau, datu guztiekin aztertzea beharrezkoa da eta jakin beharko genuke ea oraintxe bertan parke eoliko edo eguzki parke gehiago eraikitzea benetan beharrezkoa den. Gaur egun, estatuan instalatutako potentzia elektrikoa erabiltzen duguna baino handiagoa da. Sinetsarazi nahi digute energia berriztagarrien sistema gehiago instalatzea dela konponbidea, baina kontua da guk elektrikoak ez diren energia-iturriak behar ditugula.\nIkusi beharko da noiz iristen den azkenean Energia Berriztagarrien Lurralde Plan Sektoriala berria, eta zer gertatzen den erregulazio berri honen aurretik ezarri nahi diren zentralekin.\nOso kontuz ibili behar da promesa teknologiko faltsuen tranpetan ez erortzeko.\nIbilgailu elektrikorako trantsizioa ez da marka industrialek edo politikoek planteatzen diguten bezain idilikoa. Ilusioz betetzen gaituzte pentsatzearekin automobil-parkea elektrifikatu ahal izango dugula, baina muga asko daude baterietako beharrezko azpiegituran, kargan eta materialetan. Hidrogenoak oraindik dituen mugak ere ezagutzen ditugu, nahiz eta konponbide bezala saltzeko interes handiak egon dira. Energia nuklearrak arazo asko ditu ingurumenaren ikuspegitik, eta Europar Batasunak etiketa berdearen sailkapena ez da oso baikorra, uranioa ere amaituko dela kontuan hartuta.\nZaila da jakitea zer izango den hurrengo hamarkadan aurkituko duguna, argi daukagu krisi energetikoak baldintzatuko dituela hurrengo urteak eta beharrezkoak direla zientzian ete teknologia berrietan oinarritutako irtenbide errealen alde egitea, interes ekonomikoak alde batera utzita. Bien bitartean, denboran irauteko, gizarte ereduaren aldaketa erradikala beharrezkoa da, baina momentuz ez dago eta ez da espero.


Eduard Buchner - Wikipedia, entziklopedia askea.\nMunich, 1860ko maiatzaren 20a\nFocșani, 1917ko abuztuaren 13a (57 urte)\nWrocław eta Tübingen\nKimikako Nobel Saria (1907)\nEduard Buchner (Munich, 1860ko maiatzaren 20a - Munich, 1917ko abuztuaren 13a) alemaniar kimikari garrantzitsua izan zen, 1907an Nobel Saria irabazitakoa (biokimikan egindako ikerketa eta hartzidura ez zelularraren aurkikuntzagatik).\nEduard Buchner 1907an\nEduard Buchner Munichen jaio zen, 1860ko maiatzaren 20an. Aita Ernst Buchner sendagilea zen, Municheko unibertsitateko akademikoa zena eta ama, berriz, Friderike Martin. Anaia zaharragoa zen Hans Buchner ere izen handiko zientzialaria izan zen eta anaiaren hezkuntzaren ardura hartu zuen, aita 1872an hil zenean, Eduardek 12 urte besterik ez zituen-eta.\n1884an hasi zituen kimikako ikasketak Adolf von Baeyerrekin eta botanika Karl Wilhelm von Nägelirekin Municheko Institutu Botanikoan.\nOtto Fischer en Erlangenekin lan egin zuen eta, 1888an, doktoretza lortu zuen Municheko unibertsitatean. 1893tik aurrera, Kiel, Tubinga, Berlin, Breslau eta Würzburgeko irakasle izan zen.\n1900ean Lotte Stahlekin ezkondu zen.\nLehen Mundu Gerran ospitale batean aritu zen lanean, lehenengo lerroan. 1917ko abuztuaren 3an, zauritu egin zuten eta Munichera eraman zuten ahalik eta azkarren, baina handik 9 egunetara hil egin zen, zaurien ondorioz.\nAnaiaren ikuskapenpean, oinarrizko zientzietan ikerketak burutzen ari zenean, 1885ean egin zuen lehen argitalpen garrantzitsua bere esparruan: Der Einfluss des Sauerstoffs auf Gärungen (Oxigenoak hartziduran duen eragina).\n1893an, hartzidura kimikoa ikertzen zuen laborategi txiki bat jarrita zuten eta irakasle izan zen esparru honetan. Urte horretan egin zituzten legamiaren zelulen gaineko lehen esperimentuak, baina hasieran ez zitzaion ikerketa lerro honi etorkizunik ikusi eta hurrengo 3 urteetan alboratu egin zuten.\nUrte horren amaieran, Kieleko unibertsitateko laborategiko sekzio analitikoaren gainbegirale bilakatu zen eta irakaskuntzan aritu zen han.\n1895ean, eman zioten irakasle gradua, baina urtebete besterik ez zen pasatu Tubingatik deitu ziotenean Hans von Pechmannek zuzenduriko kimika laborategian irakasle berezi izateko. Pechmann polietilenoa aurkitu zuen kimiko ospetsua zen eta Munichetik zetorren hau ere. 1895 eta 1902 artean, Eberhard-Karls-Universität Tübingen izan zen bere destinoa.\nBaliabide eta harreman gehiago zituen orain eta legamiaren gaineko ikerkuntzan jarraitzeko erabakia hartu zuen. Anaiarekin harremanetan jarraitu zuen, garai hartan, Municheko Higiene Institutuko direktorioko kide.\nNobel Saria lortzera eramango zuen ikerketari buruzko lehen testua Berichte der Deutschen Chemischen Gesellschaft (Alemaniako Elkarte Kimikoaren Informeak) aldizkari zientifikoan argitaratu zuen Über alkoholische Gärung ohne Hefezellen izenburuarekin (Legamiaren zelularik gabeko hartzidura alkoholikoari buruz)\nGeroago, 1903an, hartzidurari buruzko ikerketei buruzko txosten sakonago bat egiten zuen liburua argitaratu zuen: Die Zymasegährung (Zimasaren hartzidura). Martin Hahn eta bere anaia zen Hans Buchnerrekin elkarlanean egin zuen. Azken hau bakteriologo ezaguna izango zen etorkizunean.\n1907an lortu zuen Nobel Saria Kimikan, zelula bizirik gabeko hartzidura alkoholikoaz egin zituen aurkikuntzengatik. Esperimentu haietan frogatu zuen hartzidura alkoholikoa ez zela legamiaren zelulen ekintza fisiologikoagatik bakarrik gertatzen, zimasa izeneko entzimen eraginez baizik.\n↑ (Ingelesez)http://global.britannica.com/biography/Eduard-Buchner[Betiko hautsitako esteka]\nWikimedia Commonsen badira fitxategi gehiago, gai hau dutenak: Eduard Buchner\nMultimedia: Eduard Buchner\nOrriaren azken aldaketa: 19 martxoa 2022, 16:08.


Entsegu sozial berezi bat\nEuskal Herriak, herri bezala, migrazioaren gaiari nola erantzun pentsatu behar duela azpimarratzen du Artea Sarea proiektuan murgildua dabilen Mikelek: «Iparraren eta hegoaren artean dauden desberdintasun sozialek jarraitzen duten bitartean, soluzio integralik ez dagoen bitartean, jendeak etortzen jarraituko du. Eta guk horri erantzuna eman beharko diogu». Hori zenbait eta lasterren egin behar dela uste du, «baldintza hauetan, egoera zailagoa izan baino lehen». Beraiek argi dute: «Ezin gaitezke soluzioei itxaroten geratu». Gai hau, herri bezala, normaltasun eta lasaitasunez lantzea nahitaezkoa dela diote. «Hau konpontzeko gakoa epe luzera begirako elkartasuna martxan jartzea da». Artea Sarean beraien alea jartzen ari dira, elkartasunean oinarrituriko herria egunerokotasunean eraikiz.\nArtea Sarea errefuxiatu zein migratzaileei -«guk ez dugu desberdintasunik egiten»- harrera egiten dien proiektua da, egun 130 kidetik gora biltzen dituena. Egitasmoaren helburua hona iristen diren pertsonek beraien independentzia pertsonala garatu ahal izatea da, inoren menpeko ez izatea, eta horretarako beharrezkoak diren tresnak eskaintzea (etxebizitza, formazioa, hizkuntza, lana...). Sareak, migratzaileentzat aterpea eskaintzeaz gain, aterabide laborala eskaintzeko asmoa ere badu, eta horretarako hainbat enpresa sozialez osatua dago (era deszentralizatuan hedatzen ari direnak); taberna, ostatua, bertako produktuen saltokia, okindegia, ortua...\n«Iparraren eta hegoaren artean dauden desberdintasun sozialek jarraitzen duten bitartean, jendeak etortzen jarraituko du. Eta guk, horri erantzuna eman beharko diogu»\nHorrez gain, migratzaileen egoera erregularizatzen ere saiatzen dira, lan eta bizileku baimenak lortzen. Finean, injustizia eta desberdintasunei justizia soziala indartzea helburu duen elkartasunarekin erantzuten diote Artea Sarean. Horretarako, gakoetako bat desobedientzia dela argi dute gainera. Baina desobedientzia era «eraikitzailean» ulertuta. Lege batzuek desobeditzea beharrezkotzat dute, horrela giza eskubideei obeditu ahal izateko. «Lana, etxebizitza, nahierara mugitzeko eskubidea... eskubideak dira, eta horiek obeditu ahal izateko desobeditu behar izaten dugu», dio Mikelek. Etortzeko mila arrazoi egon daitezkeela azaltzen du, baina, «zergatik mugitu naiteke ni eta beste bat ez? Zein da ezberdintasuna, azalaren kolorea?».\nGuzti hau sare forman eraikitzen dute, «bakoitzak ahal duena egiten du, hierarkia gabe, inork inori zer egin behar duen esan gabe». Hala ere, sarritan kontraesanak sortzen direla dio, eta horiek kudeatu behar izaten dituztela. Kontraesanei ez diete beldurrik ordea. Proiektuaren oinarrietako bat elkar ikastea da, eta horretarako baliatzen dituzte horiek ere. Kontraesan nagusi eta aberasgarrienetako bat, lantzen dituzten baloreen eta jendearen superbibentzia beharren artean ematen dena dela dio Mikelek. Aya, Artean bizi den emakume Tetuandarrak, ortuan gertatzen dena baliatuz azaldu du hori: «Proiektuaren baloreetako bat nekazaritza eredu ekologikoa da, botikarik gabea. Baina noski, superbibentzia ziurtatua ez duenak bilatzen duena ahalik eta gehien ekoiztea da. Hor sortzen dira gatazkak: botikarik bota nahi ez dugunez belar txarrak kentzen orduak ematen ditugu. Hori askorentzat denbora galtzea da». Kontraesan horietan bizi dira, elkar entzun eta elkar ikasiz, ikuskera guztiak ulertuz, baina printzipioak alboratu gabe.\nEgitasmoari loturik 130 migratzailetik gora bizi dira egun, hamaika herritako jendea, oso heterodoxoa delarik bertan parte hartzen duen jendearen perfila. «Ideologikoki, erlijio aldetik... denetik dago», nabarmentzen du Ayak. Herri gisa mestizajea praktikatzea aldarrikatzen dute, «herri mestizoa» eraikitzea. Elkar ikastea, elkar maitatzea, lagun izatea, beti erraza ez den arren. Gainera horrek Euskal Herria bera ere indartzen du eta harro daude hortaz: «Hemen haur guztiek ikasten dute euskaraz!».\nBaina aniztasun horren baitan badaude bi muga, bi egiturazko printzipio: zero matxismo, zero arrazakeria. Hauen aurkakoa etengabeko borroka dela azaltzen dute. Egunerokotasunean, «ia ohartu gabe» ematen baitira kasu txikiak, intentsitate baxukoak. Normalean ez doaz haratago, baina horiek identifikatu eta apurka-apurka desegiten joatea da gakoa. Horren aurrean «botere-ezetik» jarduten saiatzen direla argitzen du Mikelek. «Boterea duenak (bere azalagatik, gizona delako...), botere hori ez erabiltzen saiatu behar du, beti lortzen ez bada ere».\nKodizia ere ekidin nahi dutela diote. «El buen vivir» delakoaren filosofia jarraitzea dute helburu, bakoitzak behar duenarekin bizitzea, gehiegikeriak alboratzea. Baina, «normala da duzuna baino gehiago nahi izatea, batez ere aurretik ezer izan ez duzunean», dio Mikelek. Aya berriz, porrot egin ez duzula erakusteaz mintzo da: «Bizitzan aurrera egin duzula erakutsi nahi duzu, porrot egin ez duzula. Hori adibidez arropetan ikusten da». Baina hau umoretik ere lantzen dute, «denok egiten baitugu bekatu!».\nArtea Sareak ezer ez dutenentzako babes-sare bezala funtzionatzen du. Horrek, egonkortasuna, planak egiteko aukera...eskaintzen dizkie migratzaileei. «Orain arte nire bizitzan zerotik hasi behar izan dut etengabe, ez nekien etorkizunak zer ekarriko zidan, ezin nuen inongo planik egin. Orain posible dut hori. Ikasteko aukera dut, nire semea baldintza duinetan heztekoa». Horrela azaltzen du Ayak sareak berarentzat zer suposatu duen. «Horretarako bakoitzak aurretik dakarren motxila, izugarrizko pisua izan dezakeena, kanpoan utzi behar du, guzti hori alboratu eta berriz hasi», gehituz.\n«Lana, etxebizitza, nahierara mugitzeko eskubidea... eskubideak dira, eta horiek obeditu ahal izateko desobeditu behar izaten dugu»\nHau lortu ahal izateko ezinbesteko baldintza elkarrenganako konfiantza da. Elkarrengan sinistea. Horren adierazle da beraien espazioetan giltzarraporik ez dutela. «Dena zabalik dago, elkarrengan sinesten dugulako». Beldurrak atzean utzi eta bizitzak berreraikitzeko aukera baita proiektu honek eskaini nahi duena.\nHala ere ez dute beraien burua idealizatu nahi. Akats asko egiten dituztela argi dute, baina horrekin ez dira asko arduratzen. Mikelen arabera, «herri mugimenduetan, sarritan, akatsak porrot bezala bizi dira, aurrera egiten jarraitzeko motor bezala ulertu beharrean». Beraiek «zientzialariek» bezala egiten dute ordea: «gauza berriak probatu eta proposatu, eta akatsetatik ikasi». Azken finean hori baino ez baita Artea Sarea: «entsegu sozial berezi bat».


IRUÑA-VELEIA AUZIA: EPILEAREN AUTOA PIEZAZ PIEZA DESMONTATZEN | Martin Ttipia Kultur Elkartearen Bloga\n1.- Grafologia: Letrina\nGaizki hasten gara. Lehenengo gauza: ez dira “grafías similares” inondik inora, lotura honetan ikus daiteken bezala. Eta Ertzaintzak berak bere txostenean esana du grafologiak ez duela balio horrelako kasu batean. Hemen pasarte batzuk:\nEl útil empleado en la confección de los grafitos difiere de los habitualmente empleados hoy en día; no se trata de un elemento difusor de tinta como los bolígrafos actuales, ni de un spray o una brocha de pintura, sino que se utiliza el instrumento ^para-perfarax^el soporte.\nOskar Eskribano Lurmeneko paleontologoak indusketetan oso ohikoa den broma bat egin zuen 2005eko abuztuan (ordurako hainbat ostraka berezi zeuden agertuak, hemen ikus daiteken bezala); VELEIA idatzi zuen zeramika pusketa batean, eta atzean bere ezizena atzekoaz aurrera, sinadura gisa (LEPAXT, hau da, ‘Txapel’). Gusto txarreko broma, baina broma gaitzik gabea azken batean. Handik ordubetera berak deskubritu zuen broma. Anekdota xume bat. Zaila da ulertzea nola auziperatu daitekeen inor horrelako huskeria bategatik. Ba auzipetuta dago, eta gainera autoan ematen du beste grafitoen egiletzat ere hartzen duela epaileak, Eliseorekin batera (!!!).\n4.- Eliseo Gilek eta Oskar Escribanok egin zituzten grafitoak, dirua egiteko eta onarpena\neta prestigioa lortzeko\nFrogak? Zertarako… Zer froga du epaileak Eliseo Gil akusatzeko? Aurkitu du grafitoak egin zituen lantegia? Erabili zituen lanabesak? Zahar itxura emateko produktuak? Idazkun eta marrazkien zirriborroak edo planoak? Apunteak, mezuak edo grabazioak? Badaki noiz egin zituen? Arrastorik ez autoan, eta ezta Ertzaintzaren txostenean ere. Hala ere ez du zalantzarik. A ze nolako papeleta utzi dien epaileak akusazio partikularrari (Arabako Diputazioa, atzera egiten ez badu behintzat) eta fiskaltzari. Harritzen gaituen beste gauza bat, Oskar Escribano akusatzen du epaileak, haren kontrako kereilak aipaturiko “broma” besterik hartzen ez duenean (?).\n5.- IPCE (Instituto del Patrimonio Cultural de España), Espainiako Kultura Ministerioaren laborategiko analisiak: IRUZUR HUTSA\nGure ustez, erakunde honek iruzur galanta egin zuen:\na) piezak jasotzerakoan: ez zituen eraman hezurrezko eta adreiluzko piezak, datatzeko errazenak eta zehatzenak, nahiz eta bi parteek (Lurmen eta Arabako Diputazioa) hori adostuta izan. Gainera, ez zioten deitu Lurmeni piezak aukeratu eta eramateko orduan.\nb) Pertsona bakar batek sinatzen du txostena, Jose Vicente Navarro Gascón funtzionarioak. Ez zaio ezagutzen esperientziarik eta titulaziorik gisa honetako lanetarako\nc) Mikroskopio elektronikoa izan zen bere lanabes bakarra. Ez zituen kimikoki aztertu letra-ildoen gainean dauden geruzak. Zeramikazko piezen gaineko metalak bilatzera mugatu zen. Gutxienez 25 metal ezberdin aurkitu zituen, gehienak kantitate barregarrietan, tartean grabatzeko balio ez dutenak: beruna, latoia, zinka… Metal horien presentzia normala da, esku askotatik pasatu direlako: garbiketa eta errestaurazio prozesuan, Batzordekideen eta grafologoen behaketetan, eta abar. Gainera ez da ahaztu behar piezen kustodia kereila jarri zutenen esku egon dela. Geruzen azpiak ez zituen aztertu ere egin.\nd) Ondorioa: itxura guztien arabera, funtzionario hau “behartu” egin zuten horrelako txosten txapuza bat egin eta “faltsutasun frogak” aurkitu zituela deklaratzera.\n2) Antelo txostena. Autoak ez du esaten IPCEk bigarren txosten bat ere egin zuela: Tomás Antelo, ‘Informe de examen por imagen’. Informe del Archivo General del IPCE, Ministerio de Educación, Cultura y Deporte; Madrid, 2014\n6.- Rubén Cerdánen kasua\nBaina autoak esaten dituen gauza batzuk ez dira egia: Arabako diputazioak eta Lurmenek elkar hartuta proposatu zioten Cerdáni azterketa egitea. Lehenago zenbait lan egina zen Cerdán erakunde foralarentzat, Urizaharreko anbarra aztertzen, adibidez. Lotura honetan ikus dezakegu: “Un grupo de especialistas, entre los cuales se incluye el físico madrileño Rubén Cerdán, está preparando un proyecto para analizar esas burbujas…” (El País 1998). EHUn ere eman zituen klaseak master batean. Garai hartan, nonbait, ez zuten zalantzan jartzen haren profesionaltasuna eta titulua.\n7.- Epailearen arabera, dirua ateratzea “obtener beneficio económico” zen iruzurraren\nhelburuetariko bat: 12.000 euro hiru lagunen artean banatzeko\nDelitu guztietan egiten den galdera: zein da eragilea, “mobila”? Epaileak garbi du: lehen aztertu dugun prestigio profesionalaz gain, dirutzea, “obtener beneficio económico”. Hau ikusita, Suitzan Eliseoren kontu korronteak aurkitu dituztela pentsa daiteke. Ba ez. Are txundigarriagoa: Cerdanek bere txostenengatik kobratutako bi fakturak aipatzen ditu epaileak: 5.817,40 + 6.762,80 = 12.580,20 €. Hiru lagunen artean zatituta (Gil, Cerdán, Escribano) “la friolera de” 4.193,4 euro bakoitzarentzat. Kopuru horregatik merezi zuen bai arriskatzea!\nGarbi dago 448. Agindu Forala eta Batzordearen ondorioen agiria ez zirela egun horretan idatzi, eskuan entregatu baitzitzaizkion eguerdian Eliseori. Lau egun lehenago, astelehena, bilera izan zuten Batzordean agintzen zutenek erabakiak hartzeko. Zera irakurtzen dugu Ama Atan:\n“Este proceso puramente político es activado el 15 de noviembre 4 días antes de la última reunión de la Comisión. Es cuando se reúnen el Director de Euskera, Cultura y Deporte, del Jefe de Servicio de Museos y de la Secretaría General de la Diputación Foral de Álava para la evaluación de la situación actual del yacimiento (Declaración de Iciar Lamarain en la Comisión de Euskera, Cultura y Deporte de las JJGG de Álava del 3 de julio de 2014). La intención de la reunión es clarísima, el traspaso del yacimiento a la universidad vasca, como está plasmado en las pseudo-conclusiones escritas por el Jefe del Servicio de Patrimonio Histórico-Artístico y Arqueológico (también redactadas con antelación a la reunión de la Comisión)”.\nAutoan esaten direnak jorratu eta komentatu ditugu goian. Baina esaten ez dituenak eta esan beharko lituzkeenak ere komenta litezke.\nEpaileak ez du aipatu ere egiten benetakotasunaren eta praxi arkeologiko egokiaren aldeko hogeitaka txosten mardul burutu direla, eta horien sinatzaileen artean E. Harris, R. Colmenero, U. Fritz, R. Baxarias edo L. Silgo bezalako adituak daudela; beren prestigio profesionala arriskuan jarri arren, inork ez duela euro bat ere jaso trukean.\nEz du aipatzen Batzordekide bat, bi txosten sinatu zituen J. Nuñez jauna, zuzendari berri izendatu zutela, epaile eta onuradun izan zela, eta karguan egon den zazpi urteetan imaginatu daitekeen gestiorik desastrosoena egin duela. Sei hilabetez kargutik eta unibertsitateko klaseetatik kendua egon dela, klaseetara zelabait joateagatik. VELEIA jartzen duen arari buruzko txostenaz gain, ez duela ezer argitaratu, Plan Zuzendariak horretara behartu arren, eta bere lehen langintza hondeamakina handi batez ia hamar mila metro karratu harrotzea izan zela. Gaur egun pena ematen duela aztarnategia ikusteak, eta haren bisitari-talde ia bakarrak benetakotasunaren aldeko mugimenduak erakarritakoak direla. Luze jarrai genezake bide honetatik baina honetan utziko dugu.\n-JUAN MARTIN ELEXPURU, SOS Iruña-Veleiako kidea, 2017 maiatzak 10-\nTagged: Elexpuru, Eliseo Gil, Iruña-Veleia, SOS Iruña-Veleia\n← MAIATZAK 1: AUSA GAZTELU EGUNA LARRAITZEN\n“LINGUA NAVARRORUM”, LO QUE NOS UNE →


Turismoa >Zegama-Aizkorri Mendi Maratoia\n2000. urtean Aizkorriko Lagunen elkartea osatu zelako, Zegamako udalerriak Zegama- Aizkorri Mendi Maratoia martxan jartzea erabaki zuen. Erakunde publiko eta enpresa pribatuen laguntza handiei esker, hala nola maratoiaren antolakuntza lanetan herri oso baten buru-belarrizko dedikazioari esker eta baita mendi Federazioen laguntzari ere, lasterketa hauetan hoberenak direnak ikusteaz gain, animatu eta guztiaz gozatu dezakegu. Guzti hau Zegamako Amezti Mendi Elkartearen gidaritzapean.\nIngurune eta paisaia naturalaren edertasun eta ahalmena (Done Jakue Bidearen pasabidea, Aizkorriko Parke Naturalaren sehaska) espezialitate honen xarmangarritasun eta ikusgarritasunera batu dira; partehartzaileek egiten duten esfortzu ikaragarria antolakuntza teknikoarekin batuz, hiru urteren buruan nazioarteko egutegian sartzea eraman dute maratoi hau, munduko frogarik hoberenekin kartela konpartituz. (Malasia, EEUU, Suitza, Italia eta Frantzia).\nPaisaiaren edertasuna, ibilbidearen zailtasuna, gogorra eta ongi prestatua, antolakuntzaren ardura eta ikusleen berotasuna, esfortzu handiko kirolzaleentzat erreklamo bilakatu dira; hauek Zegaman dute zita bai froga ofizialki korritzeko bai maratoiko ibilbidea edozein urtarotan egiteko ere.


Itzuliak trafikoan eragingo dituen gorabeherak 2021ekpirien 8an, 9an eta 10ean\nItzuliak ostegunetik aurrera trafikoan eragingo dituen gorabeherak\nOstegunean Gasteiz eta Hondarribia artean jokatuko da etapa, ostiralean Hondarribiatik Ondarroara joango da (Donostia igarota), eta larunbatean Ondarroan hasi eta Arraten amaituko da.\nRoglic Itzuliaren lehenengo etapan, Bilbon. Argazkia: Efe\nEuskal Herriko 2021eko Itzuliaren ibilbideak eragina izango du trafikoan hainbat puntutan, tartean Gasteiz eta Donostia hiriburuetan.\nOstegun honetan Arabako hiriburutik Hondarribira joango da, Gipuzkoako kostara. Irteera 13:30ean izango da, eta trafiko eragozpenak (N-104, GI-627, GI-2632, N-1 eta GI-636 errepideetan bereziki) aurreikusitako ordutegi onena baino 20 minutu lehenago hasiko dira. 42 km/h batez besteko abiadurarekin 17:16an iritsiko dira helmugara, eta 38 km/h batez bestekoarekin, 17:44an.\nHau izango da ibilbidea: Arkauti – Durana – Mendibil – Arroiabe – Uribarri Gamboa – Arlaban – Eskoriatza – Aretxabaleta – Arrasate– Zumarraga – Ormaiztegi – Itsasondo – Legorreta – Ikaztegieta – Alegia – Anoeta – Alkiza – Asteasu – Zizurkil – Aduna – Andoain - Urnieta – Hernani – Astigarraga – Errenteria – Lezo – Jaizkibel – Irun – Hondarribia.\nOstiralean, etapa Hondarribiatik Ondarroara (Bizkaia) joango da, eta bidean Donostiatik igaroko dira. Irteera 13:30ean izango da, eta trafiko eragozpenak ordutegi onena baino 20 minutu lehenago hasiko dira, N-634, BI-638 eta BI-633 errepideetan bereziki. 42 km/h batez besteko abiadurarekin 17:18an iritsiko dira helmugara, eta 38 km/h batez bestekoarekin, 17:42an.\nIbilbidea hau izango da: Hondarribia – Errenteria – Pasaia – Donostia – Añorga – Aginaga – Orio – Zarautz – Zumaia – Itziar – Deba – Mutriku – Saturraran – Puerto Mendexa – Ziortza-Bolibar – Markina-Xemein – Etxebarria – Elgoibar – Mendaro - Ondarroa.\nLarunbatean, Ondarroa eta Eibarko Arrate gainaren arteko etapa izango da. Egun horretan apur bat geroago irtengo da etapa, 15:10 aldera, baina 20 minutu lehenago izango dira trafiko eragozpenak, aurreko egunetan bezalaxe (GI-638, N-634, GI-631, GI-627, BI-633 bereziki). 50 km/h batez besteko abiadurarekin 17:24an iritsiko dira helmugara, eta 46 km/h batez bestekoarekin, 17:36an.\nIbilbidea hau izango da: Saturraran – Lastur – Madarixa – Bergara - Soraluze – Barinaga – Markina-Xemein – Puerto Trabakua – Mallabia – Ermua – Eibar - Arrate.\nHerritarrek webguneen, aplikazioen eta Twitterreko kontu ofizialen bidez eta trafikoari buruzko informazioa emateko 011 telefono zenbakiaren bidez eskuratu ahal izango dute trafikoaren eraginari eta Itzuliaren ordutegiei buruzko informazio eguneratu guztia. Gainera, gidariei errepide-sarean kokatuta dauden mezu aldakorreko panelen bidez emango zaie trafikoko eraginen eta murrizketen berri.\nCOVID-19ari aurre egiteko osasun-egoera dela-eta, "Itzulia Basque Country 2021" berezia izango da, zalerik gabe egingo baita. Ertzaintzak zaleei eskatzen die etxean geratzeko.


Mastodon.gal jaio da, galizierazko Mastodon komunitatea - Iametza Interaktiboa\nGalizierazko Letren Egunean sortu da Mastodon.gal, galiziar hizkuntza eta kulturaren komunitatearentzako Mastodon instantzia. 1963ko maiatzaren 17an ospatu zuten lehen aldiz, Rosalia de Castrok Cantares gallegos liburua argitaratu zuela 100 urte betetzen zirelako. Gaurtik aurrera ospakizunetarako arrazoi bat gehiago dute galiziarrek.\nKomunitatea sortu duen Rafa Alcalde Azpiazuk iragarri du berri ona:\nFedibertsoan hizkuntza gutxituen komunitate gehiago ere badira. Horien artean daude, duela gutxi bost urte bete dituen mastodont.cat katalan hiztunen komunitatea, edo mastodon.jalgi.eus eta mastodon.eus euskal instantziak. Horietako bakoitza burujabea da eta bere erabakiak hartu ditzake, baina elkarren artean federatuta edo konektatuta daude. Adibidez, hemen ikus dezakezue mastodon.eus-eko admin kontutik Galiziako lagunei emandako ongi etorria:\nMastodoni eta azkenaldian izaten ari den loraldiari buruz gehiago jakiteko, teknologia burujabetzari buruzko albistegi honetako Elon Muskek Twitter erosi izanak eraginda jende uholdea Mastodonera artikulua irakurtzea gomendatzen dizugu.


Gaztetxea – 3 orrialdea – Putzuzulo Gaztetxea – Zarauzko ametsen fabrika\nZarauzko Gaztetxeari buruzko informazioa\nZure eskuekin ere… Auzolana Putzuzulon\n2016-09-15Xakela Gaztetxe Asanblada0 Comments\nAmaitu dira udako beruak ta martxan jarri nahi deu berrize gure ametsen fabrika zaharra! Hortako auzolantxo bat eskatu digu Putzuzulok, indarberrituta hasiko deulako udazkena! Danon…\nPutzuzulok ateak zabalduko ditu Euskal Jaitan\n2016-09-08Xakela Gaztetxe Asanblada0 Comments\nZarauzko Putzuzulo Gaztetxeak ateak zabalik izango ditu Euskal Jaitan. Arratsaldeko 17:00etatik 00-00etara zabaldik izango duzue Lizundia Ohial Fabrika zaharra. Hala ere 19:00etatik 20-00etara etenalditxo bat…\nkurtso berriarekin lehen asanblada\n2016-08-29Xakela Gaztetxe Asanblada0 Comments\nEgunon ekipo!! Asteazken honetan kurtso berriari ekiteko lehen asanblea egingo deu 19,00tan gure putzuzulo maitean!! Aurten ere earki pasako deu!! Animatu beldurrik gabe!!\n2016-07-01Xakela Gaztetxe Asanblada0 Comments\nLarunbat honetan, Uztailaren 2an eta goizeko 10:00etatik aurrera, auzolanerako geratu gara Gaztetxean. Teilatuan egiten ari garen lanen ondorioz, jendearen laguntza beharrean gaude. Beraz, animatu gaztiak!!!\nAuzolana apirilaren 23an!!\n2016-04-22Xakela Gaztetxe Asanblada0 Comments\nKaixo, kaixo Lagun!! Amen galbiltza buru belarri gure Putzuzulo Amerts Fabrika maitea txukun eta osorik mantentze lanetan. Horretarako gaztetxeak zure laguntza behar du. Larunbat honetan,…


LGk LG V35, X5 eta X2 merkaturatuko ditu Hego Korean ekainean | Androidea\nGuztiak adierazi zuen 2018a LG-entzat nahiko urte lasaia izango zela telefonia merkatuan, baina badirudi gauzak desberdinak izango direla. Koreako enpresak ekainean egingo diren jaurtiketa dezente prestatu dituelako. Aste honetan gama altuko gama berria eta gama berritua aurkeztu ondoren, enpresak telefono gehiago ditu prest.\nLehenik eta behin, gama altuko berria, LG V35 izango da iristen hurrengoa. Baina telefono hau ez da bakarrik etorriko gailu gehiago etorriko direlako, X5 edo X2 bezalakoak, eta orain arte ez da ezer ezagutzen. Beraz, markarentzat hilabete bizia izango dela agintzen du.\nLG V35 Koreako markaren gama berria da, ziur asko ThinQ izenarekin ere etorriko dela. Enpresak gama altuko telefono berrietan adimen artifizialaren aldeko apustua egiten du. Gailuari buruzko xehetasun gutxi ezagutzen dira, hala nola Snapragon 845 bat izango duela prozesadore gisa.\nEnpresak aste honetan aurkeztu ditu LG Q7 eta Q7 Plus eta eredu hauek ekainean zehar jaioterrira iritsiko direla espero da. Beraz, Hego Korea bezalako merkatu garrantzitsu bateko gama ertainean duten presentzia indartzen dute.\nAzkenik, Enpresak LG X5 eta X2 ere aurkeztuko ditu Hego Korean, sarrerako barrutira iristen diren bi gailu. Zehaztapen sinpleak izango dituzte eta MediaTek MT6750T izango dute prozesadore gisa, 2 GB RAM eta 32 GB biltegiratzeaz gain. Errendimendu maximoa eta, oro har, errendimendu ona emateko diseinatuta dauden arren.\nMomentuz zertarako telefono horiek ekainean merkaturatzea Hego Korean bakarrik izango da. Gainerako merkatuek gero jarraituko dute ziurrenik. Orain arte ez dugu horren inguruko informaziorik. Beraz, LGk prestatu diguna ikusteko itxaron besterik ez dago.\nArtikuluaren bide osoa: Androidea » Android gailuak » Telefono mugikorrak » LG » LGk LG V35, Q7, Q7 Plus, X5 eta X2 ekainean merkaturatuko ditu\nmanu sc esan zuen\nLGren enegarren arrakasta, jsjaja\nErantzun Manu Sc-i


Aizu! AEKren aldizkaria - 22. Korrikaren abestia\nHITZ EKIN (Sustrai Colina)\nHITZ EKIN, HITZ EKIN, HITZ EKIN, HITZ EKIN...\nOinetakoak lotu, ta utzi oinei libre\nsentitutakoa, sentitu ta HITZ EKIN.\nTa berriro egin Korrika zurekin\nTa berriro egin mundua zurekin...\nez egon atertu zain, ta korrika hasi.\nPentsatutakoa, pentsatu ta HITZ EKIN.\nTa berriro egin mundua zurekin\nbeti ziur dagonak duda sor dezala.\nBizitza jendea da, ta jendea gara.\nSentitu, pentsatu... Sentitu, pentsatu HITZ EKIN!\nHITZ EKIN, HITZ EKIN, HITZ EKIN, ZUREKIN...\nNerea Urbizu musikariak eman die Sustrai Colinaren hitzei pop kutsua. Abestu ere egin du 22. Korrikaren kanta, Anarirekin eta Ane Garciarekin batera. Ez zuen zalantza handirik izan enkargua onartzeko, are gutxiago "omenduak Pirritx, Porrotx eta Marimotots izanik". Proposamen hau jasotzea "edozein euskal musikariren ametsa eta ohorea" omen da, baina baita "ardura" ere: "Badakizu euskal komunitate osoa zain eta entzuteko gogoz egongo dela, eta kritiketarako leiho asko zabal daitezkeela, baina niretzat oparia izan da, barru-barrutik atera zaidan kantua".\nUrbizuren esanetan, "abestiak oso presente du pasatu dugun eta oraindik ere bizi dugun garai zoro hau. Horregatik, zaila izan da abestiaren norabidea zehaztea eta hainbat erabaki hartzea". "Emozionala eta soziala, baikorra eta ausarta" dela dio: "Adin desberdinetako hiru emakumek abesten dute, hirurak ere gure helduen eta gure txikien sostengu, bitartekari eta mezulari". Era berean "hainbat interpretaziorako bidea" ere ematen du: "Bizitzari egindako kantua da, eta balio garrantzitsuak bultzatzen ditu: ahalduntzea, oztopoen gainetik aurrera egitea, beldurrak gainditzea... Ekiteko giltza asko ditu".\nKorrikak Pirritx, Porrotx eta Marimotots pailazoak aukeratu zituen 22. edizioko omenduak izateko. Ondo merezitako omenaldia, Aiora Zulaikak, Joxe Mari Agirretxek eta Mertxe Rodriguezek 34 urte daramatzatelako Euskal Herriko txokoak hitzekin alaitzen eta euskararen transmisioan laguntzen, gurasoengandik umeengana eta umeengandik gurasoengana. Baina nola antolatzen da horrelako omenaldi bat? Hona hemen, argazkitan eta hitz gutxitan azalduta, omenaldiaren lehen urratsak.\nAEKren koordinatzaile nagusi Alizia Ibirarrenek Pirritx, Porrotx eta Marimototsen etxera deitu zuen, 22. Korrikak omendu egingo zituela esateko.\nMarimototsek jaso zuen deia, eta pozarren kontatu zien berria lagunei. Une hartan, Porrotx zapatak garbitzen ari zen. Olentzerori jartzeko? Hori ezin izan dugu jakin...\nAlizia Iribarrenek Iker Galartzari ere deitu zion, Korrikak Gure Zirkuan ospatu nahi zuelako ekitaldia. Galartzak pozik erantzun zuen baietz, egun horretan karpa libre zutela.\nPoxpolo pailazoak eta AEKren arduradun Alizia Iribarrenek eta Aitziber Balanzategik Gure Zirkuko karpan egin zieten ongietorria Pirritx, Porrotx eta Marimototsi.\nBilera egin ondoren, omenaldiko detaile txikienak ere ondo zehazteko, familia argazkia atera zuten, irribarretsu, denek elkarrekin.


Hasi dira jolastokia eraberritzeko lanak Azpeitiko Ikastola Karmelo Etxegarain - Azpeitia - uztarria.eus\nHasi dira jolastokia eraberritzeko lanak Azpeitiko Ikastola Karmelo Etxegarain\nUztarria.eus 2017-06-06 20:04\nMartxan dira Azpeitiko Ikastola Karmelo Etxegaraiko Haur Hezkuntzako eraikinaren jolastokia berritzeko lanak. Euskal Herria kaleko eraikinean, jolastokiaren zati bat altxatzen hasi dira dagoeneko, eta asmoa da datorren ikasturte hasierarako lan guztiak bukatuta egotea. Proiektu osoaren aurrekontua 127.000 eurokoa da.\nLanek bi fase izango dituzte. Aurrenekoan, irisgarritasuna eta segurtasuna hobetuko dituzte, dauden eskailerak-eta kenduta, eta jolastokiari zati bat erantsiko zaio beheko muturrean. Proiektuaren aurkezpenean Udalak azaldu zuenez, "elementu natural gehiago eta berdeguneak ere izango ditu jolastokiak, ikastetxeak hala eskatuta". Bigarren fasean, berriz, jolastokiaren elementu berriak ezarriko dituzte, diseinua eta jolasen hautaketa egin ostean.\nJolastokia eraldatzeko proiektua aurrera eramateko parte-hartze prozesu bat ireki dute Azpeitiko Ikastola Karmelo Etxegarain, eta joan den apirilean Asmatu faseari ekin zioten Karmelo Etxegaraiko gurasoek.\n(Argazkia: Azpeitiko Udala).


Energia produktuen fabrika - Txina Energia produktuen fabrikatzaileak, hornitzaileak\nLiu GezhuangTwon, Liu Cai Jian herria, Dacheng konderria, Langfang hiria, Hebei probintzia txina\nSuteen aurkako produktuak\nAltzairuzko egituraren aurkako barruko estaldura intentszente estalia\nAltzairuzko egiturarako kanpoko estalki intsentsiblea\nKanpoko altzairuzko egiturarako suaren aurkako estaldura ez zabala\nBarruko altzairuzko egituretarako suaren aurkako estaldura hedagarriak ez direnak\nKableen aurkako estaldura\nLeherketen aurkako masteka\nSuaren aurkako poltsa\nSuaren aurkako zinta\nSuaren aurkako zigilatzailea\nTapoi material organiko malgua\nSuaren aurkako estalkien material ez-organikoa\nSuaren aurkako oihala\nSuaren aurkako bina\nSilikonazko suzko oihala\nKea gortina hormako oihala\nSuaren aurkako zigilatzaile intumiszentea\nSuaren aurkako zigilatzaile elastikoa\nProduktu hau beltz sakona da, disolbatzailerik gabea (zaporerik gabea), ingurumena babesten duena, giza gorputzarentzat kaltegarria eta mukilagoaren itxura irregularra. Oso erabilia da defentsa nazionalean eta petrolioan, industria kimikoan, gasolindegian, azpiestazioan, biltegi arriskutsuan eta leherketa arriskutsuko beste leku batzuetan, pantaila hodi edo kable bidezko kableatzaile gisa\nLeherketen aurkako isolamendu eta zigilatzeko erabiltzen da. Hariak, junturak, kableak, hodiak, lurreko hariak eta abar biltzeko erabil daiteke sua ekiditeko.\nSuaren aurkako zigilatzaile intsentsentearen tapoieria organiko malgua\nSuaren buztinari suaren aurkako estalkien material organikoa ere deitzen zaio, poltsa eta kutxan banatu daitekeena. Materiala hari eta kableen zuloak tapatzeko erabiltzen da batez ere, hari eta kableen sua zuloetatik aldameneko geletara hedatu ez dadin eta sute galerak murrizteko. Kea prebenitzeko, suteak prebenitzeko eta hautsa prebenitzeko funtzioak ditu. Hori dela eta, tapoi materiala oso erabilia da zentral elektrikoetan, industria eta meatze enpresetan, altuera handiko eraikinetan, ontzigintzako potentzia, posta eta telekomunikazioetan, azpiestazioan, metalurgian eta beste sistema batzuen ingeniaritzan.\nSuteen aurkako estalkien material ez-organikoa, suaren aurkako ezarpen azkarreko material gisa ere ezagutzen dena.\nSuteen aurkako material ezarpen bizkorra deitu ohi zaio\nOinarrizko emultsioa oinarrizko material gisa erabiliz, aplikazio eremua tapatuz: atearen markoaren zigilatze artikulazioa kea prebenitzeko baldintza zorrotzekin tapatuz. Zabalkuntza motako suaren aurkako zigilatzaileak, beharrezko suteen aurkako babes efektua lortzeko, ezarritako lodiera aplikatu du zigilatzaileak hodiaren oinarrizko materialaren gainazalarekin kontaktua duela itsasteko indar handiena lortzeko. Gehiegizko mastekari dagokionez, gogortu baino lehen, urarekin kendu daiteke. Suaren aurkako zigilatzaile elastikoa, irekigunea garbitu eta FS-I junturako azalera aplikatzeko prestatu sakabanatutako hondakinak, hautsa, olio orbanak, izozteak, argizaria eta abar kendu behar dira, eta lehor mantendu. Osagai bat, uretan oinarritua, azido akrilikoa suaren aurkako zigilatzailea errendimendu handiko eta elastiko antifungikoa da. Tenperatura altuak eta presio altuak jasan ditzake. Tenperatura altuak, tenperatura baxuak, ultra altuak, ertainak, behe presioak eta presio negatiboak jasan ditzake, baita abiadura handikoak ere. Osagai bakarreko zigilatzailea, itsasgarririk gabea, gorri iluna, pasta beltzeko zigilatzailea, ez da giro tenperaturan solidotzen eta tenperatura altuan ablatzen du Suaren kontrako zigilatzailea osagai bakarreko su zigilatzaile mota berria da. Azken urteotan, energia aurrezteko teknologiaren eraikuntzaren garapenaren beharrak asetzeko, barne eta atzerriko produktuen abantailekin batera, molekula handiko materialez egina dago.\nProduktu hau egokia da energia eta komunikazio kableen suteen prebentziorako, eta horrek garrantzi handia du ezkutuko arriskuak ezabatzeko, energia transmititzeko eta banatzeko lineen eta komunikazio lineen funtzionamendu normala bermatzeko. Gure enpresak sortutako suaren aurkako zinta autoitsaskorra suaren aurkako produktu mota berria da, energia eta komunikazio kableetarako. Suaren aurkako errendimendu eta suaren aurkako abantailak ditu, auto-itsasgarria eta funtzionamendua. Erabilera toxikoa ez du, zaporerik gabea eta kutsadurarik gabea da, eta ez du kablearen funtzionamenduan kableak duen uneko edukiera eragiten. Suaren aurkako zinta autoitsaskorra kable-zorroaren gainazala biltzeko erabiltzen denez, sua gertatzen denean, oxigenarekiko erresistentzia eta isolamendu termikoa duen karbonizatutako geruza azkar osa daiteke, eta horrek kablea erretzea eragozten du.\nDb-a3-cd01 suaren aurkako poltsa Weicheng konpainiak garatutako suaren aurkako erregogor mota berri bat da, gb23864-2009 arau nazional berriaren arabera garatutakoa (suaren aurkako tapoi materiala). Suaren aurkako db-a3-cd01 poltsaren forma burko txiki bat bezalakoa da, kanpoko geruza tratatutako beirazko zuntzezko oihalekin egina dago eta barrualdea erregai ez diren material ez-organikoen eta gehigarri berezien nahasketaz beteta dago. Produktua ez da toxikoa, zaporerik gabea, korrosiorik gabea, urarekiko erresistentea, olioarekiko erresistentea, higrotermikoa, izoztu-desizoztu zikloa eta hedapen ezaugarri onak ditu. Nahi baduzu desmuntatu eta berrerabili daiteke. Erabiltzaileen eskakizun desberdinen arabera, suebaki eta suaren aurkako geruzen hainbat forma egin daiteke, eta, gainera, suaren aurkako tratamendua behar duten zuloak tapatzeko erabil daiteke. Sua topatzerakoan, suaren aurkako paketean dauden materialak berotu eta zabaldu egiten dira abaraska bloke bat osatuz, zigilatze geruza estua eratuz suteak prebenitzeko eta isolamendu termikoa lortzeko eta sua modu eraginkorrean kontrolatzeko tokiko barrutian. Tapoi lodiera 240 mm-ra iristen denean, suaren erresistentziaren muga 180 minututik gorakoa izan daiteke.\nSuaren aurkako estaldura taula (modeloa: dc-a2-cd08)\ndc-a2-cd08 suteen aurkako zigilatze-plaka sistema gure enpresak garatutako suaren aurkako material mota berria da, usainik gabea, halogenorik gabea, eguraldi-erresistentzia ona, ke-estankotasuna eta aire-estankotasuna duena. Oso erabilia da energia nuklearrean, telekomunikazioetan, metalurgian eta industria petrokimikoan. Eraikuntza erraza denez, eskulana aurreztu eta kostuak murriztu ditzake. Bereziki egokia da kableak maiz ordezkatzeko gorputzeko atal garrantzitsuak.\nCDDT-AA kable motako suaren aurkako estaldura su konpainiaren aurkako estaldura mota berria da, gure konpainiak GA181-1998 Segurtasun Publikoko Ministerioaren arauen arabera garatua. Produktua suaren kontrako era guztietako, plastifikatzaile eta abarrez osatuta dago. Herrialdeko ur eta elektrizitate kable aurreratua da. Produktu horrek belakia aparra duen isolamendu uniforme eta trinkoa sor dezake berotzen denean. Sugarraren hedapena eta hedapena modu eraginkorrean galarazi eta hariak eta kableak babestu ditzake. Abantaila nagusiak hauek dira: ingurumena babestea, kutsadurarik gabea, toxikoa eta zaporerik gabea, estaldura pertsonalaren osasunerako mehatxurik ez izatea. Produktu honek estaldura mehearen ezaugarriak ditu, itsaspen sendoa, malgutasun ona eta isolamendu eta korrosioaren aurkako funtzio onak.\nDc-a1-cd04 suteen aurkako hesi inorganikoari suteen aurkako hesi edo suaren aurkako suaren aurkako plaka ere deitzen zaio. Taula hau erregai ez diren hainbat materialez egina dago hedapen zientifikoa eta prentsaketa bidez. Suaren aurkako errendimendu ona du, suaren kasuan 3 ordu baino gehiagoko errekuntzarik gabeko denbora, erresistentzia mekaniko handia, leherketarik gabea, uraren eta olioaren erresistentzia, korrosioaren erresistentzia kimiko handia, ez-toxikoa eta bestelako ezaugarriak ditu. Dc-a1-cd04 suteen aurkako hesi ez-organikoaren errekuntza proban, sugarraren tenperatura onena 1000 is da deformaziorik gabe, indize guztiek gb23864-2009 eskakizunak betetzen dituzte eta errekuntza errendimendua GB / t2408-n zehaztutako a (erregaitasuna) estandarrera iristen da. -2008. Dc-a1-cd04 suteen aurkako hesi inorganikoa batez ere suteen aurkako babesean eta tentsio maila desberdinetako kableen bereizketan aplika daiteke parentesian edo zubian jartzean Zentral elektrikoen, enpresa kimikoen, burdin eta altzairu galdaketa enpresen kableen ingeniaritzan erabiltzen da. , meategiak eta kableak intentsiboki dituzten beste leku batzuk Txinan.\nSuteen aurkako modulua\nDm-a3-cd05 suaren aurkako modulua suteen aurkako hedapen-material ez-toxiko aurreratuarekin eta prozesu bereziekin egina dago. Batez ere kableak, kableak eta etxetresna elektrikoak sutearen aurkako entxufeetan erabiltzen da energia elektrikoan, komunikazioetan, metalurgian, petrokimikoan eta beste industria batzuetan.\nWeicheng Fire Prevention Technology Group Co., Ltd. konpainia kimikoa da, suteak itzaltzeko ekipoak eta suteen aurkako materialak garatzen eta ekoizten diharduen ......\nWeicheng Suteak Prebenitzeko Teknologia Group Co., Ltd.


Ehunka lagun ibili dira Loiolako Santutegiraino abegi ona eta bakearen alde | Alboan\nEhunka lagun ibili dira Loiolako Santutegiraino abegi ona eta bakearen alde\nAurten ere, Ospitalitate Bideak ibili gara, abegi onaren, elkartasunaren eta harreraren kultura sustatzeko. Etxea utzi eta indarkeriatik, baliabiderik ezetik edo klima-aldaketatik ihes egitera behartutako hainbeste pertsonaren egoerak eraldatu egiten gaitu.\nUkrainakoa bezalako gatazken aurrean, baita indarrean dauden baina ahaztuta dauden beste batzuen aurrean ere, hala nola Siria, Yemen, Etiopia eta abar, Ospitalitate Bideak Bake Bideak izatea nahi dugu. Oinez abiatuko gara berriro, pertsona guztiek indarkeriarik gabe bizitzeko duten eskubidea aldarrikatzeko, beren jatorrizko lekuetan, iraganbidean edo helmugan bizimodu duina izateko eskubidea aldarrikatzeko.\nHori dela eta, ekainaren 19an, igandea, ia 300 lagun iritsi ginen Euskadi eta Nafarroako hainbat tokitatik, Aizpurutxotik Loiolako Santutegira (Azpeitia, Gipuzkoa) dauden 10 kilometroak egiteko.\nJardunaldia familiartean eta lagunen artean, Loiolako Plataforma Apostolikoaren obrek bultzatuta, giro ederrean ospatu genuen, udaberriko eguraldi eguzkitsuak lagunduta. Urtean zehar jarraipena izango duen konpromisoaren eta elkartasunaren jaia.\n10 ESKAERA adierazten dizkiegu Europako erakundeetako ordezkariei, beren etxeetatik urrun babesa bilatzera behartuta dauden pertsonen giza eskubideak betetzen direla berma dezaten:\nBakea sustatzea, herrien arteko bizikidetzarako bide posible bakarra den aldetik. Elkarrizketa eta elkar ulertzea izan behar dira munduan bake iraunkorra eta sendoa bermatzeko tresnak.\nEuropar Batasunean asiloa eskatzeko eskubidea eta gerraren izugarrikeriatik ihes egiten duten herritarrak babesteko politikak eraginkortasunez bermatzea, bereziki egoera ahulenean egon daitezkeen pertsonak kontuan hartuta. Ukrainako biztanleriaren adibidearekin frogatuta geratu da borondate politikoa badago abegi oneko erantzun horiek posible izan daitezkeela.\nSartzeko eta egoteko bide seguruak eta legezkoak ezartzea, eta birkokatze-prozesuak, bisa humanitarioak eta familia berriz elkartzea bultzatzea.\nIristen diren pertsonei harrera egiteko sistemak zabaltzea, baita nazioarteko babesa eskatzen dutenei harrera egiteko sistemak ere, plaza nahikoak eta gutxieneko duintasun-baldintzak bermatuz.\nMigrazioari eta Asiloari buruzko Europako Ituna osatzen duen arau-esparru berria Europako herrialdeen arteko benetako elkartasunean eta Giza Eskubideekiko eta Batasunaren balioekiko konpromisoan oinarrituta dagoela defendatzea EBn.\nSufrimendua eragiten duten migrazio-praktika errepresiboei amaiera ematea, hala nola migratzaileen atxiloketa, barneratzea eta itzulketa sumarioak, bai lurraldean, bai lurreko eta itsasoko mugetan.\nIntegrazioa sustatzea, kulturen aberastasunak aitortu eta balioesten dituen noranzko biko prozesu gisa, derrigorrezko migrazioen eta babeslekuaren kausak ezagutzen dituen eta elkartasunarekin, giza eskubideekin eta abegikortasunaren kulturaren eraikuntzarekin konprometituta dagoen benetako herritartasun globala eratzen lagunduz.\nMugak zeharkatzen dituzten pertsonen bizitzak salbatzea eta beren eskubideen alde borrokatzen diren erakunde humanitarioak eta pertsona defendatzaileak defendatzea.\nBizileku- eta/edo lan-baimenak berritzeko eta lortzeko baldintzak eta prozedurak malgutzea, gerora sortutako irregulartasunari aurre egiteko eta gizarteratzea eta aukera-berdintasuna sustatzeko, bereziki COVID-19 osteko testuinguruan.\nGarapenerako Nazioarteko Lankidetza indartzea, Errenta Nazional Gordinaren % 0,7 Garapenerako Laguntza Ofizialera bideratuz, GLOren % 10 Giza Laguntzara bideratuz eta horren % 6 testuinguru horietako hezkuntzara bideratuz, haurrek eta nerabeek kalitatezko hezkuntza jasotzeko duten eskubidea bermatzeko.\nAurreko urteetan ekintzak Errefuxiatuen Nazioarteko Egunaren (ekainaren 20a) inguruan egiten baziren ere, aurten ibilaldiak egingo ditugu urteko hainbat unetan: Migratzaile eta Errefuxiatuen Munduko Eguna (irailaren 25a), Frantzisko Aita santuak bultzatua, "Etorkizuna eraiki migratzaileekin eta errefuxiatuekin" leloarekin, baita Pertsona Migratzaileen Nazioarteko Egunean ere (abenduaren 18a).\nOspitalitate-bideei buruz gehiago jakiteko, https://caminosdehospitalidad.alboan.org/hasiera/\nLaguntzeko, klikatu hemen:


Bambú (iguanarik gabeko lekua) | Angel Gallo Fernandez - Bubok\nEditar foto autor libro Angel Gallo Fernandez\nde Angel Gallo Fernandez\nAutor: Angel Gallo\nISBN eBook en ePub: 978-84-92413-46-1\nInoiz ez da erraza suertatzen iraganeko mamuak aldentzea. Are gutxiago literalki aldendu behar direnean.\nIstorioa: Lamiak bere herritik alde egiten du, oporretan. Bere bizitzako azken gertakariengandik ere alde egin nahi du, halakorik egin ez dezan bere buruak saiakera latzak egiten dituen arren. Ihesaldi horretan ametsak, reggae musika, iragana, eguzkia, Karibea, animaliak, etorkizuna, kondairak, etorkizuna, lagunak, oihanak, pertsonak eta beste izaki arraro asko agertuko dira. Egia ametsetatik desberdintzea zaila gertatuko den puntura arte. Puntu hori existitzen bada behinik behin.\nLiburua: Oso hizkuntza erraza darabilen liburua; akaso horregatik, askok gaztetxoentzako aproposa dela diote, eta beste askok berriz euskara irakurriaren munduan hasten direnentzako. Modu azkar eta zuzen batean idatzia, pertsonai bitxi bat agertzen digu, Lamia, eta bere pentsaera xelebreari hurbiltzeko parada eskaintzen du. Errealismo magikoaren ildotik, urruneko herrialde exotikoetara joateak zer suposatzen duen erakutsiko digu baita.


Egin itzazu bisita birtualak munduko museorik onenetan – KZblog\nArtea gustatzen zaizu eta bidaiatzen duzunean hirietako museoak bisitatzen dituzu? Horrela bada, egoera orain nahiko zaila da bidaia bat egiteko. Baina ez diozu uko egin behar zure museo gogokoenetan ibiltzeari.\nKZgunean, gaur, mundu osoko museoetan ibilbide birtual bat egitea proposatzen dizugu, etxetik mugitu gabe.\nBisita ezazu birtualki zure museo gogokoena\nMuseo askok bisita birtualak eskaintzen dituzte eta horrela, dituzten arte-bildumak zehatz-mehatz ezagutzeko. Jarraian, honako aukera hauek proposatzen dizkizugu:\nWebgune honek mapamundi bat aurkezten du, ibilbide birtualak eskaintzen dituzten museoak dauzkagun maparen puntu zehatzak adierazten dituena. Mapan markatutako puntu guztiek ez dituzte bisita birtualak eskaintzen; beste batzuk, ordea, museo birtualei dagozkie, eta haien bildumetako zati batzuk linean azter ditzakegu. Orrialdeak kontu bat sortzeko aukera ematen du, egon zaren museoen jarraipena egiteko.\nWebgune honek mundu osoko museoen galerietan zehar ibilbide birtualak eskaintzen dizkigu, baita bertan aurki ditzakegun artelanen bilduma zabala ere.\nHona hemen webgune honen barruan birtualki ibil ditzakezun museoetako batzuk:\nBilboko Arte Ederren Museoak, bere webgunearen bisita birtualean, El Greco, Zurbaran, Goya, Sorolla, Gauguin, Zuloaga, Chillida, Tapies eta Bacon bezalako artisten lanak erakutsiko dizkizu.\nLondresko Britainiar Museoak bi milioi urte baino gehiagoko artea eta historia biltzen dituen bere bilduma harrigarria birtualki zeharkatzeko modu ezberdinak eskaintzen dizkigu.\nAlde batetik, Googlerekin elkarlanean sortutako tresna honen bidez, kontinenteen eta garaiaren arabera antolatutako artelan guztiekin denbora-lerro moduko bat erakusten zaigu.\nBeste alde batetik, Google Arts & Culture-ri esker (gorago beste pinakoteka batzuk aipatuz irakurri duzun bezala) museo honetan ere bisita birtuala egin dezakegu.\nWebgune honek bisita birtuala eskaintzen du Vatikanoko museoetan, munduko artelanen bildumarik handienetako batzuk baititu, eta bertan areto ikusgarriak ikusi ahal izango dituzu, hala nola Kapera Sixtinoa, munduko artearen artelan ikusgarrienetako bat.\nEman izena KZguneako “Murgildu errealitate birtual eta areagotuan” hitzaldian. Gaur egun dauden errealitate motak ezagutuko dituzu, baita teknologia bakoitzaren gailuak eta aplikazioak ere.\nNork KZgunea| 2020-07-08T09:18:17+02:00\t2020/07/30|Informatika eta Teknologi berriak, Orokorra|Iruzkinik gabe


Ez zen izan Gure lekukotasuna Errobik emandako lehen kantua, ezta Euskal Herri osora zabaldu zen aurrenekoa ere. Baziren haren lehenengo diskoan (Errobi, 1975) oihartzun handia izan zuten pieza ugari (Euskadi, Aitarik ez dut, Kanpo...), taldearen izaera musikala eta politikoa ozen aldarrikatzen zutenak, baina Anje Duhaldek eta Mixel Ducauk euren bigarren diskoarekin eta haren izenburu bera zuen kantuarekin erakutsi zuten zein zen Errobiren funtsa: rocka euskaraz egitea eta Ipar nahiz Hego Euskal Herriak bizi zuten egoera soziopolitikoari begiratzea. Kantuaren hitzek ez zuten zalantzarako tarterik uzten: «Ez dugu segur gauza haundirik/ herriari eskaintzeko/ Bakar-bakarrik zenbait olerki / hemen zuei kantatzeko/ Guk ere zinez gure herria/ asko maite dugulako/ Eta kantuz, gure moldean,/ nolazbeit zerbitzatzeko».\nEuskal Kultur Erakundeari emandako elkarrizketa batean, hitz argiz azaldu zuen Ducauk zein girotan sortu zuten Errobi: «1968ko ondoko urteetako gazteak ginen, iraultza egitera abian. Mundu zaharrarekin bukatu behar, baina Euskal Herriaren eraikuntzarekin bazen zerbait berezi, baita zerbait konkretu ere». Ducau abertzalea zen, «ez militante sutsua», baina euskaraz kantatuz bere ekarpena egiten zuela uste zuen. Eta bide hori egiteko behar zuen txanponaren beste aldea Duhalderengan aurkitu zuen: «Haren inplikazioa gabe, ez dut uste horrela ibiliko ginela [...] Anjek bazuen dimentsio politikoa».\nErrobiren sorrera ezin da bereizi garai hartako testuinguru politikotik. Duhaldek BERRIAri adierazi dionez, Ipar Euskal Herrian «askatasun faltsu bat» bazen, baina Hegoaldean, frankismoaren azken garaietan, errepresio handia zegoen, eta Errobik «garai hartako gaiez» abestu behar zuen. «Berdin zuen Hegoaldea edo Iparraldea izan». Ducauk eta Duhaldek sortu zuten Errobi, baina ezin uler liteke taldea Daniel Landarten parte hartzerik gabe. Hark jarri zizkien hitzak bi musikarien ideia eta pentsamenduei, eta haietan Ipar eta Hego Euskal Herrian ziren arazoek eta aldarrikapenek leku hartu zuten: hizkuntza, errepresioa, turismoaren hedapena, abertzaletasuna...\nEta, horretarako, musika hizkuntza berri bat behar zuten: rocka. Duhalde: «Ez Dok Amairutik gentozen, baina, ordurako, gu rock munduan ari ginen. Hasieran, jendea harritu zen: gitarra elektrikoa, bateria, baxua... baina esango nuke laster egin zuela bidea eta hiruzpalau urtera onartua zela rocka». Ducauk, berriz, oroitzen du rock formatuak zalaparta sortu zuela euskal munduan: «Aski izan zen jendea kexatzeko. Gurea ez zela euskal musika, dena suntsituko genuela. [...] Oroit naiz Jean-Louis Maitiak nola hartu zuen gure defentsa, gure garaian finkatu behar genuela erranez, horrek euskal kulturaren iraupena bermatzen zuela eta».\nAgortzen ez den kantua\nErrobi-rekin lehen urratsa egin ondotik, Gure lekukotasuna iritsi zen (1977). Eta han zegoen izenburu bereko kantua. Landartek hitzak eman zizkion momentutik ikusi zuen Duhaldek haien indarra. «Kantu hau ez da agortzen; gordetzen du orduko indarra. Bere egoskortasuna du, eta gaurko ere balio du». Landartek, Ducauk eta Duhaldek asko hitz egiten zuten esan nahi zutenaz, eta solasaldi horien ondorioa ere bada kantua. Errobiren lekukotasuna. «Azken batean, kantuan esaten dugu musika ondo dagoela, baina beste borroka batzuk ere behar direla. Elkarren arteko lana behar dela herri bat eraikitzeko».\nMusikalki, berriz, baxuak marrazten du melodiaren parte bat, garbi baitzuen Duhaldek «erritmo handikoa» izan behar zuela. «Nik osatu nuen lehen parte hori, eta gero Mixelek ekarri zuen zubia, kantuari beste aire bat ematen diona».\nGure lekukotasuna-k oihartzun handia izan zuen, baina baziren diskoan han eta hemen entzun ziren beste zenbait ere: Ez deat erranen, Lantegiko hamar manamenduak, Telebista, Xileko langileria... Nolanahi ere, Gure lekukotasuna-k utzi duen arrastoaren isla dira gerora beste artista batzuek egin dituzten bertsioak. Ost taldeak metal esparrura eraman zuen kantua Bost diskoan (2011), eta Taberna Ibiltaria taldeak, berriz, folk jantziekin eta hamaika ahotsetara interpretatu izan du.\nGure lekukotasuna-k Errobiren lehen aroa itxi zuen. Izan ere, Ametsaren bidea (Xoxoa, 1979) diskoan, kantuek ikuspuntu politikoa galdu zuten, eta musikalki ere beste norabide bat hartu zuen taldeak, rock progresibora gehiago lerratuz, eta bat-batekotasuna alde batera utziz garapen landuagoak lantzeko. Disko hark, oso kritika onak izan arren, ez zuen horrenbesteko arrakastarik izan, eta Duhaldek eta Ducauk laster hartu zuten bakoitzak bere bidea. Agur t'erdi (1985) diskoarekin saiatu ziren itzultzen, soinu modernoagoa bereganatuta, baina, rock erradikalaren une gorenean, apenas izan zuen oihartzunik.


Ministro maite, beha itzatzü | elinberri\nMinistro maite, beha itzatzü\n2016. urriak 2 Xiberoko Botza\nHartzaren kontre diren, Xibero eta Biarnoko hazleek idatzi dioie Ségolène Royal, üngüramen ministroari erraiteko hartza eta hazkuntza ez direla alkarrekin joaiten ahal bortüetan! Uda hontan, Tolosan egin zen bilküra bat, hautetsi eta bortüko ordezkariekin erabakitzeko hartza berriz ezarri behar zenez pirene bortutan. Bozkatzeko momentuan 15 alde eta 15 kontre agertü ziren ; beraz orai ministroak du behar erabaki. 400 hazleer galteginik izan zaie zer zioten hartzaren berriz ezartearekin, %95 kontre agertü dela dio kolektiboak. Hazleen ofizioa dela ardien zaintzea errepikatu düe Biarnon egin düen agerraldian.


Zarauztarra Txirrindulari Kirol Elkartea: junio 2014\nXXV. GIPUZKOAKO ITZULIAN, ARATZ OLAIZOLA 4.,LEHENENGO URTEKOEN ARTEAN LEHENA\n2014KO EKAINAREN 23A\nLau egunetan zehar, ostiraletik astelehenera, gazte mailako XXV. Gipuzkoako Itzulia lehiatu dute, Euskal Herri guztitik etorritako 139 txirrindularik. Guztira 24 talde eta hauen artean Zarauztarra taldea, lau txirrindulariz osaturik: Aratz Olaizola, Joseba Uzkudun, Xuban Aizpurua eta Jon Agirre (Zumaia).\nOstiralean, Aian, 2,5Kmko erlojupekoarekin eman zitzaion hasiera itzuliari. Aratz Olaizolak, 3. denborarik onena lortu zuen, lehenengoarengandik 8 segundora amaitu zuen. Garailea, Cyril Barthe izan zen, Zarauzko karrerako irabazlea.\nOndorengo hiru etapak, Olaberrian, Andoainen eta Seguran ospatu ziren, 75Km, 93Km eta 88Km hurrenez hurren, guztiak ere mendatez beterik zein baino zein gogorragoa.\nAiako prologoan lortutako postu ona ikusirik, bertan mantentzea izan zen Aratz Olaizolaren honen helburua. Ez zen batere erraza izango, maila handiko txirrindulariekin lehiatu behar izango zuelako, Cyril Barthe (Orthez), Mikel Alonso (Andoaingo), Dani Mayora (Ampo) eta Eneko Aramendia (Quesos Albeniz) besteak beste.\nItzuli guztian, aurreko muturrean ibili zen Aratz, 3., 16., eta 6. postuak lortu zituelarik hiru etapa horietan. Sailkapen Orokorrean, Itzuliko irabazlea izango zen Dani Mayorak (Ampo) bakarrik gainditu zuen. Azkenean 4. amaitu zuelarik eta lehenengo urtekoen artean lehena.\nXuban Aizpuruak (BTTko txirrindularia) erlojupekoa bakarrik egin zuen eta Joseba Uzkudunek eta Jon Agirren Itzuli osoa bete zuten maila onean daudela agerian utziz.\nArgitaratzailea: Unknown en 13:46 No hay comentarios:\nErlojupeko Gipuzkoako Txapelketan Aratz bigarren\nJoan den asteazkenean, hilak 11, Aizarnazabalen Erlojupeko Gipuzkoako Txapelketa jokatu zen. Aurtengoa, VII. Jose Larrarte omenaldia izan zen. Ibilbidea, 14,5 kilometrotakoa honakoa izan zen: Aizarnazabal magaletik hasita, ezkerrera biratu, Muniosoro (meagas azpiko bidegurutzea) ezkerrera hartu, Oikiatik pasa, Bedua industrialdegi kanpotik igaro, goiko biribilgunean bira eman eta atzera buelta Aizarnazabalgo frontoiaren aldamenean bukatzeko.\nZarauztarra Txirrindulari Kirol Elkarteko bi kide izan ziren bertan parte hartzen: Jokin Aranburu eta Aratz Olaizola.\nTarteko puntu guztietatik, Zarauztarrako Aratz Olaizolak denbora onena ezartzen joan zen. Bere aurretik zihoan txirrindularia -minutu bat lehenago abiatu zena- pasa egin zuen. Nabarmentzekoa izan zen txirrindularia pasatzeko erakutsi zuen indarra, estiloa eta erreztasuna. Aizarnazabalgo aldapa gogorrean gailendu zitzaion.\nHelmuga marra zeharkatu bezain pronto, denborarik onena markatu zuen, Txapela buruan sentitzen zuelarik. Azkenean, azpeitiarrak aurre hartu zion 7 segundugatik eta bigarren postuarekin gustura asko geratu zen Olaizola zarauztarra.\n1.- Oier Ibarguren (atracciones sanz) 20:41\n2.- Aratz Olaizola (zarauztarra) 20:48\n3.- Julen Irigoyen (andoaingo tx. eskola) 20:58\n13.- Jokin Aranburu (zarauztarra) 21:58\nArgitaratzailea: nekane en 21:17 No hay comentarios:\nEtiquetas: 2014 Errepidea Juniorrak emaitzak, Erlojupeko Gipuzkoako Txapelketa 2014\nInfantilek denboraldiari amaiera ederra\nInfantilen 2014. urteko denboraldia pasa den larunbatean, hilak 14, amaitu zen. Zumaian izan zen denboraldiko azkeneko froga. Lasterketaren hasiera arratsaldeko 17:15 aldera hasi zen. Lasterketaren ibilbidea Beduako industrialdeari itzuliak emantea zen. Denera 10 itzuli eman behar izan zizkieten aipatutako zirkuitoari.\nHaritz Erasun Etxanizek -egungo Gipuzkoako Txapelduna- azkeneko lasterketa bereganatu zuen. Bigarren postuan, Adrian Sorreluz Solorzano zarauztarra iritsi zen. Podiuma osatu zuena, Gaizka Gurrutxaga aizarnazabaldarra izan zen. Mikel Uriarte Fernandez gaztea hamargarren postuan sailkatu zen eta Iñigo Eizagirre Mujika, hamaikagarren. Hamazazpigarrena helmuga marra zeharkatzen, Unai Uzkudun Zubeldia izan zen.\nLerro hauen bitartez, bihotz bihotzez, hurrengo kolaboratzaile eta laguntzaileei eskerrak luzatu nahi dizkiegu: Diario Vasco, Noticias de Gipuzkoa, Urola Kostako Hitza, Zarautz Kirol Patronatua, Zarauzko Udaltzaingoa, Garrastazu Optika, Altuna Autoak, Manar Tailerrak, Arazi, Azanza Garajeak, Zufiria Garraioak, Gesalaga, Kebidek, Lukas, Serigrafia Zarautz, Zarautz Playa, Izarra Playa, Babesa Suzai eta Eko.Tx komunikazioa. Eskerrik asko!!\nDatorren astebukaeran kadeteak eta juniorrak ikusteko aukera izango da:\n2014/06/22. 10:30h. Agurain.\n2014/06/20. 18:30h. Aia. Gipuzkoako Itzulia.\n2014/06/21. 10:00h. Olaberria. Gipuzkoako Itzulia.\n2014/06/22. 16:00h. Andoain. Gipuzkoako Itzulia.\n2014/06/23: 16:00h. Segura. Gipuzkoako Itzulia.\nArgitaratzailea: nekane en 22:11 No hay comentarios:\nEtiquetas: 2014 Errepidea infantilen emaitzak\nARATZ OLAIZOLA BIGARREN ZARAUZKO XXVI. UDABERRI SARIAN\n2024KO EKAINAREN 7A\nEguraldi espezialarekin ospatu zen larunbatean Zarauzko XXVI. Udaberri Saria. 65 txirrindulari bertaratu ziren, 78 km zituen ibilbide ederra bezain gogorra osatzeko helburuarekin. Proba honetan, Gipuzkoako mutilez gain, Bizkaiko eta Arabako talde bana eta Orthezeko frantziar batek hartu zuten parte . Meagako gaina, Garateko gaina, eta bukatzeko, Urtetan zuten helmuga jarrita. Ibilbide honekin, pentsatzekoa zen txirrindulariak sakabanatuta iritsiko zirela amaierara, eta hala gertatu zen.\nMeagako gainera iristerako eginda zen lehenengo selekzioa. 17 ziklistaz osatutako talde batek aurrera egin zuen tropeletik, hauen artean Aratz Olaizola zarauztarra eta astero lehen postuetan ibiltzen diren txirrindulari gehienak. Une honetatik aurrera, tropela erlaxatu egin zen, gero eta denbora gehiago galduaz ihesitakoekiko. Karrera aurrekoen artean lehiatuko zuten.\nBigarren selekzioa eta erabakigarria, nola ez, Garateko igoeran gertatu zen. Hiru txirrindularik egin zuten aurrera; Aratz Olaizola (Zarauztarra), Mikel Alonso (Andoaingo) eta Cyril Barthe (Orthezienne). Urtetako igoerak erabakiko zuen garailea nor izango zen, eta azkenean, hainbeste aldapa gainditu ondoren, esprintean, Cyril Barthe izan zen irabazlea, Aratz Olaizola bigarren helmugaratu zelarik.\nGoraipatzekoa da Aratz Olaizolaren meritua, esprintetan oso ona zela bagenekien, baina azkeneko karreretako ibilbide menditsuetan izan dituen emaitzak ikusita,4.,4.,3., eta larunbatean bigarren, argi geratzen da denean oso ondo moldatzen dela eta sasoi puntu ederrean dagoela. Gipuzkoako juniorren rankingean lehen postura igo da karrera honen ondoren. Zorionak!!!\nZarauztarra taldeko beste bi txirrindularik ere parte hartu zuten, Joseba Uzkudunek eta Kepa Iribarrek, biak ala biak amaitu zuten proba. Bestalde, Jokin Aranburu, Espainiako hautatzailearen esanetara, pistako entrenamenduak osatzen dabil Mallorcan, eta ezin izan zuen parte hartu.\nAsteazkenean, ekainaren 11ean, arratsaldeko 19:15etatik aurrera, Aizarnazabalen, Gipuzkoako Txapelketa Banakako Erlojupeko modalitatean lehiatuko dute Aratz Olaizolak eta Jokin Aranburuk. Zorte on zarauztar bikoteari.\n1. Cyril Barthe (Orthezienne) 2:03:04\n2. Aratz Olaizola (Zarauztarra) db\n3. Mikel Alonso (Andoaingo) db\n32. Joseba Uzkudun (Zarauztarra) 10min, 14seg\n39. Kepa Iribar (Zarauztarra) 10min, 58seg\nArgitaratzailea: Unknown en 7:29 No hay comentarios:\nOhikoa den argazki familiarrarekin amaitu zen ekitaldia\nZarauztarra Txirrindulari Kirol Elkarteak ekitaldi zoragarria antolatu zuen pasatako igandean. Hau dena ezin izango zen burutu gerturatutako eta parte-hartzaile ezindurik gabe. Lasterketa goizeko 9:30tan hasi zen Lege Zaharren Enparantzan txirrindulariek beraien izen-emateak egin ostean. Betebeharreko ibilbidea honako hau izan zen: irteera ofiziala Zarautzeko turismo bulego parean eman zitzaion. Getaria herriko noranzko aldaketa eta Maria Etxetxiki parean zarauztarrakoek kirolari hauentzako sortutako biribilgune artean egin zituzten beraien bueltak.\nLau modalitateko txirrindulariak eduki genituen; handbike, triziklo, tándem-a eta bizikleta modalitatekoak hain zuzen ere. Kirolari hauek beraien habilezia eta gainditzeko grina erakutsi zuten N-634 bitartean.\nTrizikloko modalitatean, Munduko Txapelketa birritan irabazita duen eta Zarauztarra Txirrindulari Kirol Elkarteko lagun handia den Aitor Oroza Flores gertutik jarraitzeko aukera izan zuten bertaratutako ikus-entzuleak. Hasieratik bukaera arte lasterketa dominatu zuela esan beharra dago. Beraz, beste behin ere, Euskadiko Txapelduna bihurtu zaigu bizkaitarra. Bigarren tokian, Ricardo Jesus Moreno Remon iritsi zen turismo bulego parean kokatu zen helmugara. Aipatu ere, Ricardo Jesus Moreno Remonen urtebetetze eguna zela eta Lege Zaharren Enparantzara gerturatuko danak Zorionak kanta abestu ziotela. Hirugarrena, Dordoka Kirol Elkarteko Aitor Garciarena Etxeberria izan zen. Hirurak ere, urtero izan ditugu Zarautzeko kaleak alaituz Zarauztarra Txirrindulari Kirol Elkarteak antolatutako ekitaldi honi esker.\nBizikletako modalitatean, garaipenak Munduko Txapelduna den Amador Granados Alcortarena izan zen. Garaipena eskuratzeko hautatzaile nagusiena zenez -urtero Txapela jantzi du-, une oro oso kontrolatuta egon zen lasterketa osoan. Bigarrena amaitzen, Guillermo Prieto Hortelano izan zen eta hirugarrena helmuga marra zeharkatzen, hiru aldiz Munduko Txapelduna izandako venezolarra izan genuen, Victor Hugo Garrido Marquez.\nHandbike modalitatean podiuma honako hau izan zen: lehenengo postuan, Rotaru (Sport La Vall), bigarrena helmuga marran Martin Berchesi Mancione (Handbike Barcelo) izan genuen eta podiuma osatzeko, Diego Ballesteros Cucurull (Barbastro).\nTandemeko modalitatean, zarauztarrak diren Josu eta Jose Angel Arroitaonandia anaiak, bigarren postu zoragarriari eusti zioten. Larunbat arratsaldean Andoainen jokatutako erlojupekuan, bigarren amaitu zuten forma onean daudela adieraziz. Txapela Lezora joan zen, Juan Luis Estensoro Lasa eta Jose Maria Lekuona Eizagirre bikoteak buru gainean ipinita hain zuzen ere. Hirugarren tokian, Pedro Gonzalez Cintero eta Sebastian Mancisidor Arana kokatu ziren. Bikote hau ere Lezotarra da.\nArgitaratzailea: nekane en 18:02 No hay comentarios:\nEtiquetas: 2014 Egokitutako Txirrindularitza\nInfantil eta alebinak Lasarten\nJoan den larunbatean, maiatzak 31, Donostialdeko txirrindulari gazteenak Lasarten izan ziren bertako lasterketan parte hartzeko.\n12 kilometroko ibilbide arriskutsuari aurre egin behar izan zioten, errepidearen baldintza kaskarrak tarteko. Hori dela eta, hainbat erorketa eman ziren ibilbidean zehar. 16:30ean hasi zen proba, alebinen eskutik. Kategoria honetan Asier Pozo izan zen garaile.\nOndoren, infantilen txanda iritsi zen. Beste behin, Zarauztarra Kirol Elkarteko gazteek lasterketa bikaina burutu zuten.\nHaritz Erasun izan zen helmugaratzen lehena (denboraldiko zortzigarren garaipena du). Horren arira, nabarmentzekoa da Euskadiko Selekzioak zarauztar gaztea deitu duela datorren uztailean Jaenen ospatuko den Estatuko Txapelketan parte hartzeko.\nAdrian Sorreluz zarauztarrak hirugarren postua eskuratu zuen . Honek ere txalotzeko lasterketa burutu zuen.\nNeskei dagokienez, alebinen proban Nagore Lizarragak lortu zuen lehenengo postua eta infantil kategorian, Naia Urbietak. Eguraldi ona lagun, herriko jende ugari hurbildu zen txirrindulari gazteak animatzera, baita azken hauen senitartekoak eta lagunak ere.\nDatorren asteburuan Lezon izango dira, ekainaren 7an, larunbata, 16:30tan. Kadeteek berriz, igandean Oñatin Euskadiko txapelketa lehiatuko dute, 59 km.tako ibilbidea burutuaz\nArgitaratzailea: nekane en 18:10 No hay comentarios:


Hausnarketa garaia — Eibar.ORG | Eibarko peoria\nHemen zaude: Hasiera / Blogak / Harrikadak / Hausnarketa garaia\nMikel Iturria 2016/06/27 22:17\nIgande gaua. Milaka, milioika ez esateagatik, lagun tontoak bezala ikusten nola PPk erraz samar buelta eman dion gainbeherari eta irabazi dituen Espainiako hauteskundeak ia 8 milioi boto batuz. Zergatik gertatu da hori? Hemen ez duzu erantzunik topatuko.\nAtzoko gaua ez zen une aproposa eta gaur egunean zehar ez dut astirik izan pulamentuzko analisirik irakurtzeko ekainaren 26ko zaplastekoari buruz.\nDena den, harritu nau hainbat lagun ikusteak errua zaharrei eta Espainiako "paletoei" botatzen (“Puto pueblo de paletos” esaten zion tipo batek beste bati arratsaldean hondartzatik ateratzerakoan). Errua besteei botaz lasai asko geratu gaitezke eta, gainera, gero zerbeza batzuk hartzera joan Espainiak Italiaren aurka galdu duela ospatzeko. Izorrai! (bai, gu izorratuko gara).\nEAEn eta Katalunian Ahal Duguk eta En Comú Podem suertatu dira irabazle, baina gainerako herrialdetan PP atera da garaile (Nafarroan ere UPN-PP).\nNorbaiti irakurri diot euskaldunek eta kataluniarrek aldatu nahi izan dutela Espainia atzoko botoarekin, baina espainiarrek ez dutela nahi. Alternatiba gisa, Espainiako erresumatik alde egitea dela erremedio bakarra.\nBadirudi “Bagoaz” esanda hori egina dagoela, baina hori jefe kaskarrek bezala jokatzea litzateke: hau da, ulertzea aginduak ahotik irten bezain pronto gauzatzen direla nahiak.\nAutokritika jorratu zuten egunean ez nengoen eskolan eta ez naiz batere abila eremu horretan, baina ikusten dut jende asko berdintsu dabilela (ni bezala ez ziren klasean egongo gai hori eman zuten egunean: edo ez ziguten inoiz eskolan halakorik eman?).\nErraza da besteei errua botatzea, baina geure buruari ere erreparatu beharko diogu.\nTira, hobe isilik egotea.\nSoinu banda: Black Man In A White World, Michael Kiwanuka (uztailaren 15ean kaleratuko den Love & Hate albumaren aurrerapena. Ea 2012ko Home again diskoa bezain ona den).\nIn memoriam: gaurko egunez, 1949an, jaio zen Tavernes de Valldigna herrian Rafael Chirbes idazlea. 2015eko abuztuan hil izan ez balitz, 67 urte beteko lituzke gaur.\nTiempo de reflexión, este apunte en castellano.


Mugarik gabeko informatika: Datuen bateratzea: Power.com\nDatuen bateratzea: Power.com\nBrasileko talde batek start-up(a) eman dio Power.com izeneko proiektuari, helburua, sare sozialen bilakaeran gauden honetan ahal diren zerbitzu guztiak bateratu eta zentralizatzea. Askorentzat ametsa izango denaren isla izan daiteke proiektu berri hau, sare sozial ezberdinen kudeaketa nahiz zerbitzuak zentralizatutako puntu bakar batetik maneiatzea ahalbidetzen baitu.\nOrain arte, Facebook, MySpace, Hi5, MSN Messenger, Orkut eta YouTube bateratzea lortu du eta laster LinkedIn, Twitter, Flickr, Hotmail, Yahoo, Gmail, AOL, Skype eta beste zenbait ere bereganatzeko asmoa ere azaldu du. Zerbitzu bakoitzean ditugun datu pertsonal, kontaktuez, etab-ez arduratuko da, dirua berriz, publizitatetik eskuratuko du (Google-k egiten duen lez).\nNire ustez, hasierako saiakera hau ongi dago baina ez dut uste oso hurrun iritsiko denik. Zentralizatzearena ideia ona iruditzen zait, gainera gaur egun asko irakurtzen den gai bat da. Aitzitik, ez dut uste ez formatoa (norberak kudeatu behar izana, ez web orria bera) egokiak direnik, hala eta guztiz ere etorkizun hurbil batetan aurkituko garen zerbitzuaren idea berbera du atzetik.\nZer deritzozue alternatiba honen inguruan? Sare sozialen inguruko zerbitzu asko ahal ditugu esku artean? Kontrolaezinak ahal dira? Ideia hor dago, ikusiko dugu aurrerago.\nposted by amurguzur on 21:43 under Sare sozialak


Elorrioko Udala - Elorrion Berdintasuna, 2016ko udazkeneko ekimenak\nElorrion Berdintasuna, 2016ko udazkeneko ekimenak\nElorrioko Udaleko Berdintasun Sailak antolatutako udazkenerako ekimen zein ikastaroen egitaraua: egitaraua jaitsi (PDF 6MB)\nAmestutako Elorrioko parekidea egin: azken hilabeteetan egindako lanari esker, gaur egun badakigu zer gertatzen ari den Elorrion, emakumeen eta gizonen berdintasunari dagokionez. Lan horren emaitzak jakinarazteko eta etorkizuneko erronkak zehazteko lan-bilerak egingo ditugu urrian. Herritarrentzako deia urriaren 18rako dugu, 18:30ean Iturri Kultura Etxean\nEmakumeen eskola: bi ikastaro antolatu ditugu oraingo honetan\n“Autodefentsa feminista” ikastaroa: Emakumeen aurkako indarkeria motei aurre egiteko gaitasun fisikoak eta sendotasun psikologikoa garatzeko.\n“Dantza eta Pintura” ikastaroa: Mugimendu eta marrazketaren bidez, norberari entzuteko, norberarekin egoteko eta jolasteko, sormena askatu eta lantzeko. Ez da beharrezkoa marrazten edo dantzan jakitea. Informazio gehiago triptikoan.\nIzen-emate orria (DOC 122KB): bete eta genero.teknikaria@elorrio.eus helbidera bidali (plazak mugatua)\nMutilentzako tailerra: Desjabekuntzarako clow tailerra, galtzen ikasten. Jolasten eta, batez be, barre egiten, sexismoak zelan jo ditu mutilak, zer diren mikromatxismoak, maskulinitate eredu berriak eta abarrak landuko dira.\nIzena emateko: genero.teknikaria@elorrio.eus mezu bat bidali eta gorde lekua (plazak mugatua).\nBeldur barik bideo-lehiaketa: aurten be Durangaldean lehiaketa hau martxan dago, ikus-entzunezko formatuetan neska eta mutilen arteko berdintasuna aldarrikatzeko eta indarkeria matxista salatzeko. Informazio gehiago\nKategoria (12-17 urte):\nLanik onena: 300€ // Aipamen berezia: 100€\nKategoria (18-26 urte):\nInformazio gehiago: bidali bannerrean dago informazioa


Bidaia intimoak — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Bidaia intimoak\netiketak: Biharrekuak, Txargainen, üskara, Durango, bideoak, gorri, berde\nBai, Benito. Eurek ez dakite zein garrantzitsua den kalera irtete hori, eta batzuetan irakasleok ere ez dugu izaten irteteko gogorik, animatzaile soziokulturalarena egin behar dugulako, denak gustura egon daitezen. Bestetik, esan beharra daukat, ikasleekin berba egin eta gero oso gustura geratu zirela, eta ekin egin nielako ikusi zutela. Baten batek eskerrak ere eman dizkit! Bai, Maite, zurekin nago, negar egiteko joera hori ere gainditu behar dugu. Eta egia esan, lau historiak ederrak ziren, hunkigarriak, bakoitza bere aldetik. Benetan merezi duen lana, etb-n botatzekoa, baita gaztelaniaz ere. Ederra!\nMaite Euba dio:\nEsan dizut Leire lau bizipenetatik bat ezingo nukeela aukeratu. Laurek daukate zer kontatu eta zer barreneratu. Ikusi bitartean, nahiko foru intimoan porzierto, pentsatu dut oso izenburu aproposa dela Bidaia intimoarena eta nire ustez hori da: bakoitzaren bidaia da intransferiblea eta beharrezkoa; ez hobea ez okerragoa, ez errazagoa ezta zailagoa. Horregatik ezingo nuke esan, uste dut ez dagoela esaterik, zeinena den errazagoa. Bestalde nik joan diren ikasleak zorionduko nituzke eta horrekin geratuko nintzateke eta hurrengoan gainontzekoak erakartzen ahalegindu. Kokoteraino nago beti ikuspegi ezkorrerako daukagun joerarekin. Zorionak zuri be Leire egin duzun hausnarketagatik, eta Zorionak Jon Maiari egin duen lan duin, hunkigarri eta dotoreagatik.\nBuf Leire, akordura ekarri dizkidazu ikasleak klasetik ateratzeko komeriak. Aurretik abisatuta egun horretan -beti etorri arren- ez datorrena, galdetu eta ezetz garbia esaten ausartu ez baina galdera egin ez bazenu nahiago duena... Bai, asko dira ariketak ez egitea denbora galtzea direla uste dutenak. Baina tira, bonbardeo batera apuntatzen denik ere egoten da, ezta? Guk pasatzen dugun estura zelakoa den konturatuko balira sikieran.


Irailaren 8an XLIX. Kaleko Margo Sariketa izango dugu Deban — Debako udala\nIrailaren 8an XLIX. Kaleko Margo Sariketa izango dugu Deban\nKaleko margo sariketa iraileko bigarren larunbaterako aurreikusten du Udalak, urtero bezalaxe. XLIX. edizio hau ere Haitz-haundi elkarte artistikoaren eta Cardenas fundazioaren laguntzarekin antolatu du. Hitzordu honek Debako udalerriaren esentzia euren lanetan jasoko duten hainbat herritako artistak bilduko ditu.\nIrailaren 8an ospatuko dugu aurten XLIX. kale margo lehiaketa, eta Debako Udalak argitaratu ditu dagoeneko sariketako oinarriak. Hitzorduak Debako udalerriaren esentzia euren lanetan jasoko duten 16 urtetik gorako margolariak bilduko ditu. Goizeko 09:00etan hasita, bi orduz Agirre Jauregian mihisei zigilua jartzeko aukera izango dute partehartzaileek, eta lanak eguerdiko 14:00ak baino lehen entregatu beharko dituzte, leku berean. Hauek Debako inguruetako agiriko tokietan beteko dira, gaia eta teknika libreak izanik.\nEpaimahaiaren erabakia arratsaldeko 6etan jakingo da, eta ondoren, sari banaketa egingo da Agirre Jauregiko erakusketa aretoan. Guztira, lehiaketak 2.500€ banatuko ditu 8 saritan; horietatik lau Debako Udalak emango ditu, eta gainontzekoak, Cardenas fundazioak.\nSariketaren irabazleak 600 euroko saria jasoko du; bigarrenak 450€, eta hirugarrenak, 300€. Hiru sari hauei herriko saritu gabeko lehen klasifikatuaren 200 euroko saria gehitu behar zaie udaletxeak emango dituenei.\nCardenas fundazioak eskainitako sari berezien artean daude 300 euroko “Maria Esperanza Chavarri” akuarela saria eta 150 euroko “Marques de Prado Ameno” saria; azken hau 21 urtetik beherakoei zuzendua. “Blanca Vilallonga” sariak itsasoa gaitzat duen lanik onena sarituko du 300 eurorekin. Hori guztia gutxi balitz, laugarren klasifikatuak ere 200 euroko saria eramango du etxera.\nLehiaketara aurkeztutako lan guztiak ikusgai egongo dira sariketa ondorengo astean zehar Agirre Jauregiko erakusketa aretoan.\nLehiaketarako oinarriak hemen deskarga ditzakezu.\n2017ko kale margo sariketako sarituak